Ανοχύρωτα τα σχολεία απέναντι στη βία – 3 στα 10 παιδιά θύμα εκφοβισμού - THETIMES.GR\nΗ βία φέρνει βία. Ο απόηχος της δεκαετούς οικονομικής κρίσης που διέλυσε προσωπικότητες, διαστρέβλωσε αξίες και πάγωσε τα ηθικά αντανακλαστικά μιας ολόκληρης κοινωνίας έχει φτάσει στα σχολεία. Και εκεί οι παρενέργειές του μοιάζουν ανεξέλεγκτες. Θύματα, αυτή την εβδομάδα, οι μαθητές. Σε προηγούμενα περιστατικά ήταν οι εκπαιδευτικοί.\nΘύτες, δυστυχώς, 16χρονα και 17χρονα παιδιά χωρίς καμία αίσθηση κινδύνου, ελέγχου ή ηθικών αναστολών. Που χτυπάνε με σιδερογροθιές για να προκαλέσουν μόνιμες βλάβες και μετά βγάζουν γελώντας selfies μέσα στα αστυνομικά τμήματα.\nΘα αναρωτιόταν κανείς: Δεν είχαν γίνει αντιληπτές τόσο καιρό όλες αυτές οι παρεκκλίσεις στο 1ο Λύκειο του Βύρωνα, όπου την περασμένη εβδομάδα ένας 17χρονος έπεσε θύμα άγριας επίθεσης από σχολική «συμμορία» μέσα στο σχολείο του; Και πού βρίσκονταν οι καθηγητές που θα έπρεπε να επιτηρούν τον χώρο;\nΠέραν των εξαγγελιών για εξάλειψη της βίας στα σχολεία, η Πολιτεία και τα αρμόδια υπουργεία δεν έχουν αντιδράσει ουσιαστικά στα παραπάνω, καθώς επί μήνες εξελίσσονται επιθέσεις και βιαιοπραγίες στα σχολεία της χώρας.\nΩς σήμερα κανένας δεν έχει οχυρώσει ούτε τους εκπαιδευτικούς με ένα πειθαρχικό «οπλοστάσιο», ούτε τα σχολεία με επιστημονικά «εργαλεία» για να αντιδράσουν: ψυχολόγους, κοινωνικούς λειτουργούς, ομάδες στήριξης και στα Γενικά Λύκεια της χώρας, επιμόρφωση των εκπαιδευτικών…\n«Ο πατέρας του παιδιού που χτύπησε πρέπει να κάνει υπομονή για δύο μήνες μέχρι να «ξεχαστεί» το θέμα και να περιμένει έναν-έναν τους νταήδες και αν γίνεται και τους γονείς· βία στη βία εφόσον έτσι μόνο καταλαβαίνουν» σχολίαζε τις προηγούμενες ημέρες ανώνυμος αναγνώστης των ηλεκτρονικών ρεπορτάζ τοπικών ιστοσελίδων του Βύρωνα που αναφέρονταν στην άγρια επίθεση εναντίον του 17χρονου.\nΑυτή πιθανότατα είναι η κοινωνική και ηθική συμπεριφορά που διαχέεται στην τοπική κοινωνία και πολλαπλασιάζει τη βία, που αναγνωρίζει την Πολιτεία ως απούσα και αναζητάει την αυτοδικία ως μορφή αντίδρασης. Και πίσω από αυτήν, η λογική μοιάζει επίσης χαμένη.\nΟπως δείχνουν οι επιστημονικές έρευνες που έχουν γίνει, τρία στα 10 παιδιά έχουν πέσει θύμα σχολικού εκφοβισμού σε Γυμνάσια και Λύκεια, με τη συντριπτική πλειονότητα των εμπλεκομένων να είναι αγόρια.\nΤο 30,6% των περιστατικών αφορά μόνο αγόρια, ενώ ο αριθμός των θυμάτων κυμαίνεται στο 30% του μαθητικού πληθυσμού, με το 2% των μαθητών να έχουν συχνά τον ρόλο του θύτη, αλλά και ένα αντίστοιχο ποσοστό να δέχεται με την ίδια συχνότητα επιθέσεις στον χώρο του σχολείου.\nΑπό την πλευρά του υπουργείου Παιδείας προτείνεται ο «δάσκαλος εμπιστοσύνης», που θα αποτελεί ένα πρόσωπο στο οποίο θα μπορούν να απευθυνθούν τα παιδιά μέσα στο σχολείο όταν αντιμετωπίζουν προβλήματα, αλλά και η επιστροφή των σχολικών συμβούλων στα σχολεία, με τη συχνή παρουσία τους στις σχολικές αίθουσες.\nΠαράλληλα νέες θεματικές που θα ενταχθούν στο υποχρεωτικό ωρολόγιο πρόγραμμα, οι οποίες θα δίνουν ιδιαίτερη έμφαση σε ζητήματα σεβασμού του ενός μαθητή στον άλλον και συνύπαρξης στο κοινωνικό σύνολο.\nΟι εκπαιδευτικοί που μίλησαν στο «Βήμα» δηλώνουν αβοήθητοι. Ο κ. Νίκος Ανδρινόπουλος από την Α’ ΕΛΜΕ (τοπική Ενωση καθηγητών) δηλώνει πως είναι προφανές ότι τα κρούσματα βίας στα σχολεία αυξάνονται διαρκώς.\n«Πρόκειται για ένα γενικότερο κοινωνικό φαινόμενο που φαίνεται ότι τώρα ξεσπάει» δηλώνει.\n«Τα σχολεία χρειάζονται θωράκιση, υποστηρικτικές δομές. Οι εκπαιδευτικοί τους είναι αβοήθητοι και δεν μπορούν να αντιμετωπίσουν αντίστοιχες καταστάσεις. Δεν είμαστε εκπαιδευμένοι για κάτι αντίστοιχο. Καθημερινά δίνουμε συμβουλές σαν ψυχολόγοι, αντικαθιστούμε τους ανύπαρκτους γονείς σε πολλά παιδιά, αλλά χρειαζόμαστε βοήθεια. Είμαστε τραγικά μόνοι» αναφέρει.\n«Κάθε επόμενη χρονιά μοιάζει χειρότερη και δυσκολότερη από την προηγούμενη σχετικά με τη συμπεριφορά των παιδιών. Και η ελληνική κοινωνία δεν αντιλαμβάνεται τι συμβαίνει σε πολλά σχολεία και αντιδρά μόνο όταν τα πράγματα γίνονται πολύ επικίνδυνα» λέει ο κ. Ανδρινόπουλος.\n«Πρέπει να εστιάσουμε στην πρόληψη» καταλήγει ο ίδιος και βεβαίως υπενθυμίζει ότι το πειθαρχικό «οπλοστάσιο» των εκπαιδευτικών μέσα στα σχολεία τα τελευταία τρία χρόνια έχει νομοθετικά περιοριστεί, είναι πλέον φτωχό, με ανώτερη ποινή την αποβολή δύο ημερών.\n«Ενα από τα προβλήματα που βιώνουμε καθημερινά είναι η απαξίωση του εκπαιδευτικού συστήματος και του ρόλου του εκπαιδευτικού» λέει στο «Βήμα» ο διευθυντής του 2ου Επαγγελματικού Λυκείου Αμαρουσίου Ευάγγελος Αρώνης.\n«Ο ρόλος του εκπαιδευτικού έχει υποτιμηθεί στην κοινωνία μας» αναφέρει και προσθέτει ότι παράλληλα οι ίδιοι οι καθηγητές δεν έχουν καν επιμόρφωση ή στήριξη από την Πολιτεία και προσπαθούν να λύσουν τα προβλήματα μέσα από τις προσωπικές τους αξίες.\n«Πολύ συχνά όμως ακροβατούμε» δηλώνει χαρακτηριστικά.\nΧαρακτηρίζει απόλυτα επιτυχημένο και αναγκαίο το μέτρο της τοποθέτησης ψυχολόγων στα Επαγγελματικά Λύκεια της χώρας πριν από ενάμιση χρόνο και κρίνει ότι αντίστοιχες πολιτικές πρέπει να εφαρμοστούν και στα Γενικά Λύκεια.\nΗ κυρία Δωροθέα Καρφή, επικεφαλής σε σχολείο της Ευρυτανίας, θυμίζει την ουσία των στενών εκπαιδευτικών σχέσεων και τοποθετεί το θέμα σε άλλη βάση.\nΟπως εξηγεί, μακριά από τα μεγάλα αστικά κέντρα οι κοινωνικοί δεσμοί είναι πιο στενοί, οι ομάδες πιο στενά συνδεδεμένες μέσα στα σχολεία και ο αυτοέλεγχος δυνατότερος.\nΘυμίζει παλαιότερες εποχές, τουλάχιστον για την πρωτεύουσα, όπου σε μια σχολική τάξη «ένα αυστηρό βλέμμα αρκούσε για να επανέλθουν στην τάξη ακόμα και οι πιο ζωηροί μαθητές». Μήπως εκεί βρίσκεται και η απάντηση στα ερωτήματα των τελευταίων ημερών;


Νέα κυβέρνηση ΣΥΡΙΖΑ-ΑΝΕΛ - Νικόλας Σεβαστάκης: Μια κοινωνία μικρομίσους, πολιτικού αδιεξόδου, και αριστερής απομάγευσης\n-Στα κείμενά σας ασκείτε κριτική στη νοσταλγία, αντιθέτως τη συναντάμε τόσο στα λογοτεχνικά σας κείμενα όσο και στις μουσικές που διαλέγετε και ανεβάζετε στο facebook. Αυτό δε είναι κάπως αντιφατικό;\nΝομίζω δεν υπάρχει αντίφαση γιατί το πρόβλημα είναι να μη μεταμορφώνεται κάτι σε ιδεολογία. Από τη στιγμή που ο τόπος, η ιδιαίτερη πατρίδα, οι σχέσεις μεταβληθούν σε ιδεολογία και κατασκευάσεις ένα πρόταγμα, υπάρχει πρόβλημα. Γίνεται ιδεολογική χρήση του βιώματος του ίδιου. Είναι εθνοφολκλόρ. Αν, αντίθετα, αποδραματοποιήσεις τη νοσταλγία και τη δεις σαν μια ατομική σχέση που μπορεί να εμπλουτίσει την κατανόηση του παρόντος είναι τελείως άλλο. Ας μιλήσουμε λοιπόν για το παρόν και την κατανόησή του Ζούμε μια κρίση. Είναι μια φάση όχι ακριβώς μετάβασης αλλά στασιμότητας. Αυτό που βλέπω είναι ότι δε βγήκε κανένα νέο παράδειγμα όχι απλώς διακυβέρνησης, αλλά ακόμα και απλής διαχείρισης. Tο «εμείς και αυτοί» λειτούργησε καταστροφικά. Δε μπορεί να παράγει τις συναινέσεις ή τις συναντήσεις που χρειάζεται οποιαδήποτε στιγμή κρίσης για να ξεπεραστεί. Δε μπορείς να λειτουργείς με όρους ενός μεταφυσικού εμφυλίου, ενοχοποιώντας την αντίπαλη άποψη ως εθνικά και κοινωνικά ύποπτη.\n- Υπάρχει κάποια εξήγηση γιαυτό;\nΕίμαστε στη λογική της ευκολίας. Ο ριζοσπαστισμός που γεννήθηκε μέσα στα τελευταία χρόνια ως αντίδραση, ως άρνηση του προηγούμενου συστήματος εξουσίας των ανθρώπων, δε γονιμοποίησε κάτι καινούργιο, πραγματικές αλλαγές, αλλά δημιουργεί ουσιαστικά μια τάση παλινόρθωσης του προμνημονιακού καθεστώτος ή πλευρών του προμνημονιακού συστήματος.\nΓιατί δε συνοδεύτηκε από μια αυτοκριτική, από μια σκέψη για το τι πάει άσχημα στο εσωτερικό σύστημα. Η κυβερνητική λογική λειτούργησε και λειτουργεί με όρους μνημόνιου-αντιμνημόνιου. Αυτός ο όρος, το «μνημόνιο-αντιμνημόνιο» παράγει αντιπολιτική ή επιστροφή σε πλευρές ενός παρελθόντος, χωρίς να δημιουργεί κάτι μεταρρυθμιστικό, έστω αριστερά μεταρρυθμιστικό με όρους του κοινωνικού ζητήματος. Στην Ελλάδα υπήρξε κοινωνικό ζήτημα. Υπήρξε διεύρυνση της φτώχειας, των ανισοτήτων, της ανεργίας. Δεν υπήρξε μόνο πολιτισμικό ζήτημα, στις συμπεριφορές, το λαϊκισμό ή στα συντεχνιακά θέματα. Υπήρξε και μια κοινωνική οδύνη. Η απάντηση δε θα μπορούσε να είναι συμβατική. Έπρεπε να πάει λίγο παραπέρα, να επινοήσει ένα νέο κοινωνικό συμβόλαιο. Αυτό το πράγμα δεν έγινε και η κύρια δύναμη που της ανέθεσε η δυναμική των πραγμάτων να το φέρει εις πέρας, ο ΣΥΡΙΖΑ, -όχι μόνη της, αλλά σε διάλογο με άλλες δυνάμεις-, πήγε στην ευκολία. Πήγε σε έναν ιδιότυπο εθνικισμό βασισμένο περισσότερο στη μνήμη, τη νεανική μνήμη, τη μνήμη του ΕΑΜ ή σε άλλες μνήμες, όπως τον αντιφασισμό. Όμως αυτό δεν παράγει κάτι καινούργιο, δεν είναι δημιουργικό και κατέληξε σε αυτό το υβρίδιο με τους ΑΝΕΛ. Και αυτό ως λογική κατάληξη του αντιμνημονιακού. Έχουμε καταλήξει στα πολιτικά αδιέξοδα της στιγμής επειδή δε φτιάχτηκε μια πραγματική κατάφαση στο «τι θέλω εγώ να συμβεί στο ελληνικό σύστημα εξουσίας, στην ελληνική οικονομία, στο ελληνικό πανεπιστήμιο». Η επένδυση έγινε σε μια εύκολη αρνητική προσέγγιση σε μια απόρριψη του άλλου ως κακού, μειοδότη ή προδότη.\n-Αυτές οι διαπιστώσεις σας ενοχλούν σήμερα;\nΤο λέω με στενοχώρια γιατί το 2010 και το 2011 έκανα την υπόθεση ότι χρειάζεται μια αλλαγή παραδείγματος και ότι δε μπορούσες να πας προς αυτή την αλλαγή με όρους κέντρου ή συναίνεσης. Υπέθετα ότι χρειάζεται να τραβήξεις τη διαπραγμάτευση προς τη ριζοσπαστικότητα. Αλλά όχι προς τον εθνικισμό, όχι προς την αθώωση της ελληνικής κοινωνίας συνολικά. Το να μιλάς για την κοινωνία απέναντι στον νεοφιλελευθερισμό είναι ένα εξαιρετικά αφηρημένο πράγμα. Γιατί μέσα στην κοινωνία υπάρχει το μεγάλο τμήμα των μεσοστρωμάτων που αναπαρήγαγε ανισότητες, αναπαρήγαγε πολιτική διαφθορά, εκμεταλλευτικά συστήματα. Και ξαφνικά τι γίνεται; Υπάρχει μια συνολική οπισθοδρόμηση. Ο ΣΥΡΙΖΑ επαναφέρει την αντίληψη μητρόπολης -περιφέρειας. Ξαναγυρίζουμε στην ανάλυση που έκανε το παπανδρεϊκό ΠΑΣΟΚ το 75-77. Η μητρόπολη και η περιφέρεια, ο ιμπεριαλισμός - ο λαός, σχήματα που μας γυρίζουν στις πιο αρχαϊκές και παρωχημένες εκδοχές της αριστεράς και κεντροαριστεράς. Είναι σχήματα που λειτούργησαν και έφεραν ψήφους, αλλά δεν προκύπτει από αυτά καμία σκέψη για ένα νέο κοινωνικό συμβόλαιο.\n-Η δική σας ανάλυση θα ήταν αποτελεσματική για ένα κόμμα που θέλει να κυβερνήσει;\nΟμολογώ ότι αν εισακουγόταν η δική μου ανάλυση μπορεί να μην έβγαινε ο ΣΥΡΙΖΑ. Γιατί έπρεπε να μιλήσει διαυγώς και ορθολογικά, να κάνει μια πιο ζόρικη ανάλυση της ελληνικής κοινωνίας βγάζοντας ευθύνες και προς τα κάτω, όχι μόνο προς τα πάνω, χωρίς όμως ισοπεδωτισμούς.\n-Αυτό προφανώς και δεν εξυπηρετεί μια μελλοντική κυβέρνηση.\nΌχι, δεν εξυπηρετεί. Εξυπηρετούν άλλες απλουστεύσεις όπως η λογική που επικράτησε τα τελευταία χρόνια, το «εμείς και αυτοί». Το αποδομώ και το θεωρώ ένα πολύ μοιραίο και αρνητικό σύνθημα. Παίρνεις την πολυπλοκότητα της κατάστασης και φτιάχνεις ένα δυαδικό σχήμα, μανιχαϊστικό, το οποίο -για να μιλήσω ρεαλιστικά- συναθροίζει και συνασπίζει τις δυσαρέσκειες, τις δυσφορίες, τις αρνήσεις. Αυτή είναι η μισή δουλειά. Η υπόλοιπη είναι η θέση και η σύνθεση. Εκεί λοιπόν το «εμείς και αυτοί» λειτούργησε καταστροφικά. Δε μπορεί να παράγει τις συναινέσεις ή τις συναντήσεις που χρειάζεται οποιαδήποτε στιγμή κρίσης για να ξεπεραστεί. Δε μπορείς να λειτουργείς με όρους ενός μεταφυσικού εμφυλίου, ενοχοποιώντας την αντίπαλη άποψη ως εθνικά και κοινωνικά ύποπτη. Αυτά τα χρόνια βγήκαν εντάσεις που πέρασαν και στο προσωπικό. Χάσαμε και μαλώσαμε με φίλους, με ανθρώπους που ήταν κοντά μας. Το πολιτικό μπήκε στο προσωπικό ξανά. Στη δεκαετία του ‘90 ή του 2000, στην εποχή της ευημερίας, το πολιτικό και το προσωπικό είχαν μια απόσταση... Εννοείτε την καχυποψία που διαπερνά και την κοινωνία σήμερα; Όλες οι ύστερες μοντέρνες κοινωνίες, ακόμα και αυτές με τις ιδιόμορφες πλευρές ή τις αρχαϊκές πλευρές όπως η ελληνική, είναι οι κοινωνίες της καχυποψίας και όχι της δημιουργικής αμφιβολίας. Δε θέτουν σε διερώτηση μια πραγματικότητα ή προηγούμενες θέσεις. Υπάρχει η κουλτούρα της καχυποψίας και της διαβολής. Η καχυποψία παράγει μόνο ένα μικρομίσος, έναν κοινωνικό φθόνο. Πού πιστεύετε ότι οδηγούμαστε; Ο φόβος μου είναι ότι οι αδεξιότητες, οι ανεπάρκειες, οι αποτυχίες, οι τυχοδιωκτισμοί του τώρα μπορεί να οδηγήσουν σε μια άλλη ριζοσπαστικότητα νέου τύπου. Στο εκκρεμές, όπου ο εθνικισμός θα χάσει αυτά τα εθνικοαπελευθερωτικά χαρακτηριστικά και θα γίνει σκέτα μνησίκακος. Θα δούμε μια στροφή, γιατί η ματαίωση προσδοκιών στα λαϊκά στρώματα πολλές φορές ρέπει προς μια λαϊκή δεξιά και όχι προς μια κεντροαριστερά έλλογη ή δημιουργική, η οποία θα συνδιαλεχθεί με μια αριστερά. Το παιχνίδι της κεντροαριστεράς συγκρότησης θεωρείτε ότι χάθηκε; Είναι πολύ δύσκολο. Δε θεωρώ ότι χάθηκε οριστικά, είναι δύσκολο γιατί υπάρχει υποκειμενισμός, υπάρχει αγώνας δικαίωσης για ομάδες και πρόσωπα. Ο καθένας μπαίνει στην αρένα της πολιτικής ή της ιστορίας γιατί πρέπει να δικαιώσει την ταυτότητά του και το άτομό του. Και θεωρώ μοιραίο ή πολύ αρνητικό -που αποδείχτηκε αυτά τα χρόνια- ότι δε σκεφτόμαστε τα προβλήματα, αλλά την ταυτότητά μας. Η αριστερά πολλές φορές σκέφτεται με όρους δικαίωσης της ιστορίας ή της ήττας της. Επιχειρεί να αναπληρώσει τις απώλειες του παρελθόντος ή να δικαιώσει το παρελθόν της και υποτιμά το καθήκον του να απαντήσει στο σημερινό πρόβλημα, το οποίο περνά σε δεύτερο πλάνο. Αυτό το συναντά κανείς και στην κεντροαριστερά αλλά και σε πιο μετριοπαθείς χώρους. Στην Ελλάδα παίζουν ρόλο και τα πρόσωπα και οι παρέες. Και τι άλλο είναι ο εύκολος εθνικισμός και η κοινωνική δημαγωγία παρά το να επαναπαύεται κάποιος σε αυτό που του φέρνει κέρδος και τον κολακεύει. Είναι όμως πολύ εύθραυστο το ελληνικό καφενείο. Η επιβράβευση μπορεί την επόμενη στιγμή να είναι απόρριψη. Φοβάμαι, αριστερά και κεντροαριστερά μπορεί να βρεθούν χαμένες μελλοντικά από μια συντηρητική παλινόρθωση με ακραία χαρακτηριστικά. Δε θέλω να πω ψέμματα, ούτε στον εαυτό μου ούτε στους άλλους. Ούτε να αποσιωπήσω πράγματα που είναι άβολα ή ενοχλητικά για το κοινό, στα αμφιθέατρα, τις συγκεντρώσεις, τα κοινωνικά κέντρα. Γιατί ο άλλος περιμένει τον εχθρό. Αυτό σημαίνει πολιτική μέσα στην κρίση. Να ονοματίζει καθείς τον εχθρό του. Ο μετριοπαθής είναι ο μεγάλος ηττημένος της εποχής; Υπάρχει μια παρεξήγηση με την μετριοπάθεια. Νομίζουμε ότι ο μετριοπαθής είναι κάποιος που παίρνει στρογγυλεμένες και κάπως κομψές θέσεις, δεν υψώνει τον τόνο, φροντίζει να έχει μια μεσαία τοποθέτηση στην κλίμακα. Θεωρώ ότι αυτή είναι μια ρηχή αντίληψη της μετριοπάθειας. Η μετριοπάθεια με την καλή έννοια του όρου είναι αυτή που μπορεί σήμερα να έχει τη διαύγεια μιας τοποθέτησης που μπορεί να είναι και σκληρή. Η μετριοπάθεια είναι για μένα και η προσπάθεια να μην απωθείς το πάθος ή το συναίσθημα χάριν ενός τεχνοκρατικού ορθολογισμού. Να τα συνδυάσεις αυτά, να τα φέρεις κοντά. Αυτό είναι δύσκολο. Σήμερα τα πράγματα λειτουργούν με ασυμμετρίες. Δε λειτουργούν στρογγυλεμένα, είμαστε σε μια άλλη εποχή των άκρων. Ούτε ο ριζοσπαστισμός, αντίθετα, πρέπει να είναι κάτι κραυγαλέο ή φωνακλάδικο. Το να θεωρεί κάποιος ότι είναι ριζοσπάστης όταν είναι απλώς αγενής ή περισσότερο φωνακλάς από τους άλλους σε ένα χώρο. Αυτό είναι πολύ φτωχή και παρακμιακή αντίληψη του ριζοσπαστισμού. Ο ριζοσπαστισμός μπορεί να συνδυαστεί με την μετριοπάθεια όταν θέτει κάποιος τα προβλήματα και προσπαθεί να είναι διαυγής στις απαντήσεις του ως προς αυτά. Τότε δεν αρκείται στις μισές λύσεις. Πρόκειται για την διαλεκτική παθών και νου, αρχαίο πράγμα που ξεχνάμε. Δώστε μου ένα παράδειγμα. Το περιβαλλοντικό. Είναι ένα σοβαρότατο ζήτημα. Εκεί δε μπορείς να πας με μικρολύσεις. Θέλεις μεγάλες παρεμβάσεις στο μοντέλο ανάπτυξης, στο μοντέλο παραγωγής, κατανάλωσης. Όμως το περιβαλλοντικό δεν είναι απλώς η κινηματική αντίληψη, γιατί θέλει και επιστήμη και τεχνική και να βάλεις και τον αιώνα σου να δουλέψει. Θέλει και κίνημα και νου. Η ουδετερότητα τι χώρο καταλαμβάνει; Την ουδετερότητα δε μπορώ να την καταλάβω. Μπορώ να καταλάβω κάποιον που δε μπορεί να βρει εύκολα θέση στο υπάρχον παιχνίδι του πολιτικού πολέμου. Με αυτή την έννοια και εγώ φεύγοντας από μια αντίληψη ριζοσπαστισμού που για μένα ανέδειξε τις προβληματικές της πλευρές, δε μπορώ να πάω στην απλή λογική του ουδέτερου. Ουδετερότητα είναι μια στρατηγική αυτοσυντήρησης που την έχουμε όλοι σε μια φάση της ζωής μας. Η φάση της ζωής μας ποιά ήταν αυτά τα χρόνια; Τώρα ξαναμπήκαν τα κεντρικά πολιτικά πάθη στις παρέες, ξαναμπήκαν στα ζευγάρια, ξαναμπήκαν μέσα στο μικροεπίπεδο. Αυτό έβγαλε μικροεντάσεις και δυσαρέσκεια και είχε ένα κόστος. Και αυτό ακριβώς μπορεί να γεννήσει μια επιθυμία εξόδου από την πολιτική, μια καινούργια απολιτικότητα, ακριβώς επειδή βιώθηκε δυσάρεστα όλη αυτή η περίοδος. Τα μέσα κοινωνικής δικτύωσης είναι τα καινούργια εργαλεία σύγκρουσης; Γεννήθηκε μια επιθετικότητα στις συμπεριφορές και τη γλώσσα. Έχουμε μια απελευθέρωση λεκτική, μια απελευθέρωση της βρισιάς, μια άνοδο της ωμότητας και αυτό υπάρχει και σε ένα άλλο επίπεδο, ακόμα και στην τέχνη. Είμαστε υποχρεωμένοι για αναστοχασμό. Να βάζουμε ένα όριο. Το όριο είναι απελευθερωτικό γιατί ο κανόνας σε προφυλάσσει από το μετανιώσεις και γιαυτό που έχεις πει. Σε προσωπικό επίπεδο, μέσα στη φούρια της κρίσης και των χρόνων πράγματα που είπα και έγραψα, και το παραδέχομαι, δε τα θεωρώ υπερβολικά αλλά άδικα. Αλλά έτσι λειτουργεί η ιστορία και η πολιτική. Είναι μια έκθεση και ένα ρίσκο διαρκείας. Το να θεωρεί κάποιος ότι είναι ριζοσπάστης όταν είναι απλώς αγενής ή περισσότερο φωνακλάς από τους άλλους σε ένα χώρο, είναι μια πολύ φτωχή και παρακμιακή αντίληψη του ριζοσπαστισμού... Η αρθρογραφία και η λογοτεχνία αντιπαρατίθενται; Ο λογοτέχνης πρέπει να προσέχει και να μην απογοητεύει το κοινό του; Όχι δε το πιστεύω αυτό. Πιστεύω ότι υπάρχει πρόβλημα με αυτό που λέμε λογοτεχνία της κρίσης, με την πολιτική ή κοινωνική λογοτεχνία. Είμαι πάρα πολύ σκεπτικιστής, έως απορριπτικός απέναντι στη χρήση της λογοτεχνίας προκειμένου να αναδείξει κοινωνικά προβλήματα ή να συζητήσει την εποχή με όρους κοινωνιολογίας. Η σκοπιά της κοινωνικής κριτικής τείνει να πάει σε μια αντίθεση και να μειώσει την πολυπλοκότητα των πραγμάτων. Η λογοτεχνία έχει άλλο τόπο. Είναι εκεί όπου η δημιουργική αμφιβολία και οι απαντήσεις δεν είναι ποτέ απλές. Η λογοτεχνία είναι για να περιπλέκει τη ζωή, όχι για να την απλοποιεί. Είναι η λογική της απόχρωσης, όχι της αντίθεσης. Γιατί γράφετε λογοτεχνία κύριε Σεβαστάκη; Γιατί από ένα σημείο και πέρα δε μπορούσα να πω πράγματα με άλλες γλώσσες. Είτε με τη γλώσσα του φιλοσοφικού δοκιμίου, είτε με τη γλώσσα ενός δοκιμιακού κειμένου. Κυρίως ήθελα να αναδείξω στιγμές, ανθρώπινες ποιότητες, πλευρές του χρόνου, πλευρές του βιωμένου χρόνου που δε μπορούν να περάσουν σε ένα κείμενο με προγραμματική γλώσσα. Η λογοτεχνία είναι η γλώσσα που μπορεί να προσεγγίσει τη λεπτομέρεια και την απόχρωση ενός προσώπου, μιας ιστορίας, μιας μνήμης και αυτό για μένα είναι σημαντικό. Ενώ ξεκινήσατε με την ποίηση, συνεχίσατε με διηγήματα. Στα οποία η μνήμη και το βίωμα είναι έντονα. Έχω ένα παρελθόν στην ποίηση. Και δε μπορώ να την προσεγγίσω κατασκευαστικά. Έχει μια δική της λογική η ποίηση, είναι περισσότερο ένας επισκέπτης αριστοκρατικός και λίγο σπάνιος και μπορεί για κάποιο καιρό να μην εμφανίζεται στο κατώφλι σου. Ο δοκιμιακός λόγος, ή αυτό που λέμε κοινωνική ή πολιτική κριτική λειτουργεί όντως παρασιτικά, δημιουργεί ένα τρόπο να βλέπεις τον κόσμο. Κλείνεται το ποιητικό στοιχείο, φεύγει. Η πεζογραφία είναι πιο συμμετοχική και κοινωνική αλλά ακόμα και αυτή χρειάζεται ένα μίνιμουμ απόστασης από τα γεγονότα. Για να μην είναι μια απλή καταγραφή. Τουλάχιστον εμένα, δε με ενδιαφέρει αυτό. Στη «Γυναίκα με ποδήλατο», στο πρώτο μου βιβλίο διηγημάτων, υπάρχει μια χρήση ενός αυτοβιογραφικού υλικού αλλά είναι πολύ διαμεσολαβημένη από τη μυθοπλασία. Είναι απατηλά αυτοβιογραφική. Στην πραγματικότητα υπάρχει μυθοπλασία ακόμα και εκεί που φαίνεται ότι είναι μια ανάμνηση. Τα τελευταία χρόνια έχει πολύ μεγάλη ισχύ μέσα μου αυτός ο τρόπος έκφρασης. Γιατί φεύγει μέσα στην κρίση ένας άνθρωπος που είχε πολιτογραφηθεί σαν διανοούμενος της αριστεράς και παίρνει αποστάσεις από αυτό το ρόλο και την εικόνα και πάει στο διήγημα; Δε σας άρεσε η εικόνα σας; Όχι. Ένοιωσα άβολα κυρίως γιατί έπρεπε να λειτουργήσω κολακεύοντας μια ταυτότητα χωρίς να ρωτώ πλευρές της, χωρίς να γίνομαι σκληρός ή αυστηρός. Έπρεπε λοιπόν να υποδυθώ ένα ρόλο απέναντι σε ένα κοινό, που επιδοκιμάζει και ενθαρρύνει αυτή την ταυτότητα και αυτό με κούρασε και μου δημιούργησε την αίσθηση ότι «εδώ μπορώ να πω ψέμματα». Και δε θέλω να πω ψέμματα, ούτε στον εαυτό μου ούτε στους άλλους. Ούτε να αποσιωπήσω πράγματα που είναι άβολα ή ενοχλητικά για το κοινό, στα αμφιθέατρα, τις συγκεντρώσεις, τα κοινωνικά κέντρα. Γιατί ο άλλος περιμένει τον εχθρό. Αυτό σημαίνει πολιτική μέσα στην κρίση. Να ονοματίζει καθείς τον εχθρό του. Αυτό το πράγμα μου δημιούργησε την αίσθηση ότι κινδυνεύω να αρχίσω να λέω πράγματα που δεν πιστεύω για να έχω την αποδοχή του άλλου, ότι επαναλαμβάνομαι και δεν προσθέτω κάτι, ενώ η λογοτεχνία είναι ο τόπος της αλήθειας. Βάζετε την ταυτότητά σας στη λογοτεχνία; Βάζω την έννοια της αλλαγής, της μεταβολής. Αλήθειες ή την παρατήρηση όψεων του βίου και της πολιτικής έμμεσα αλλά και της κοινωνικής και προσωπικής ιστορίας που δε μπορεί να τις ανεχθεί ο πολιτικός λόγος ή ο προγραμματικός λόγος του διανοούμενου που είναι λόγος της αντίθεσης ή του προτάγματος. Η λογοτεχνία έχει γνώση της κοινωνίας αλλά είναι μια γνώση τρίτου τύπου. Κάνει ζημιά στην εικόνα κάποιου το να πει «έκανα λάθος στις κρίσεις μου, σε κάποιες έστω»; Ενδεχομένως κάνει ζημιά. Υπάρχει ένα κομμάτι του κοινού που είναι απογοητευμένο. Προτιμούσε έναν Σεβαστάκη μαχητικό. Προτιμούσε την πολεμική κρίση του λόγου, ενός λόγου που τους άρεσε. Πάντα ισχύει ένας διάλογος, μια συνομιλία. Δε γράφεις για τον εαυτό σου. Θέλεις να έχεις ένα χώρο αναγνώρισης, την κοινότητα. Αλλά ισχύει ότι έκανα κάποιες επιλογές που έρχονται σε αντίθεση με πλευρές μια θέσης και μιας στάσης. Αυτό δεν είναι μικρό. Έχει κάποιο ρίσκο. Έχετε μετανιώσει; Μέσα σε μια πορεία πολλών χρόνων μετανιώνεις για πράγματα τα οποία έγραψες όχι μόνο σε επίπεδο πολιτικό και σε άλλο επίπεδο, επειδή για παράδειγμα βιάστηκες. Αλλά δεν έχει και νόημα. Βγήκε. Έφυγε από σένα. Τον κρίνω τον εαυτό μου και αρνητικά. Η πυκνότητα των γεγονότων όλων αυτών των χρόνων ήταν τέτοια που ή έπρεπε να βγεις εκτός ιστορίας και να κάνεις τον επιτήδειο ουδέτερο, είτε θα έμπαινες στο παιχνίδι. Το θέμα είναι αν μετά από κάποια χρόνια, αναθεωρείς πλευρές, αλλάζεις οπτικές και προσθέτεις καινούργιες. Για μένα αυτό έχει μεγαλύτερη σημασία. Οφείλω να πω ότι εδώ με βοηθάει η λογοτεχνία γιατί είναι ένα αίτημα διαύγειας. Το πρωταρχικό θέμα ενός λογοτεχνικού κειμένου σας; Δεν είμαι γλωσσοκεντρικός, εννοώ με ενδιαφέρει η γλώσσα αλλά δεν θεωρώ ότι το πρωταρχικό θέμα ενός κειμένου είναι η γλώσσα του και μόνο. Η κατασκευαστική του. Είναι το παιχνίδι της γλώσσας με ένα αναφορικό σύστημα, με μια αναφορά. Με αυτή την έννοια επικοινωνώ με μια πιο κλασική αντίληψη της λογοτεχνίας παρότι ενσωματώνω και αναγνωρίζω ότι πρέπει να ενσωματώνει ο συγγραφέας καινούργιους τρόπους, καινούργιες μορφές και καινούργια βλέμματα. Στο επόμενο λογοτεχνικό σας βήμα, τι θα αλλάξετε; Αυτή είναι μεγάλη υπόθεση. Το αυτοβιογραφικό ή αυτό που φαίνεται ως αυτοβιογραφικό υποχωρεί πάρα πολύ. Τα καινούργια διηγήματα είναι μυθοπλαστικά και με κάποιες εξαιρέσεις δεν υπάρχει η ανάμνηση η αυτοβιογραφική. Το κέντρο είναι η παρατήρηση σχέσεων. Τους γνωρίζετε τους ήρωές σας; Τους βλέπετε γύρω σας; Παρατηρώ. Παίρνω λεωφορεία, περπατώ διαρκώς, έχω σχέση με τη γειτονιά μου, μια γειτονιά μικροαστική, ψωνίζω, έχω σχέσεις με τους ανθρώπους που ζουν γύρω μου, αλλάζουμε κουβέντες. Την Αθήνα την ξέρετε; Την ξέρω, το κέντρο τουλάχιστον. Τοποθετώ εκεί πολλές ιστορίες μου. Περισσότερες από όσες στη Θεσσαλονίκη. Και μου αρκεί αυτό. Δε θέλω κάτι παραπάνω. Γενικά με τις πόλεις, με τους τόπους έχω την αντίληψη ότι αν υπάρχουν μέσα σου, αν μπορείς να τους αναπλάσεις δε χρειάζεται να επιστρέφεις ή να μένεις ή να τυς επισκέπτεσαι συχνά. Δε μου αρέσει να ταξιδεύω και συχνά. Ξέρετε, υπάρχει μια κατασυκοφαντημένη έννοια που είναι η ρουτίνα. Η ρουτίνα δεν είναι καθήλωση. Είναι μια απελευθερωτική καθήλωση. Ένα κόλλημα που σου επιτρέπει να ταξιδέψεις εσωτερικά, να ανακαλύψεις πλευρές. Η διαρκής καταστροφή της ρουτίνας δε σου επιτρέπει να συγκροτήσεις το βλέμμα σου. Το όλο παιχνίδι είναι ανάμεσα στην ρουτίνα και το πείραγμά της, αλλά αυτή η μεταβολή πρέπει να είναι απαλή. Να έχει κάποιες λοξές, παράδοξες πλευρές και να μη μετακινείται πανικόβλητα, βίαια, ούτε με το άγχος του να δείξει πόσο έξυπνος και πόσο επινοητικός μπορεί να είσαι Είναι και ο τρόπος να βαθαίνεις σε μια εμπειρία. Είναι όπως με τους ανθρώπους. Εξαντλώντας πολύ γρήγορα κάποιον, τον αδικούμε. Δυστυχώς, όλοι το κάνουμε.


ΑΒΡΑΜΙΔΟΥ ΜΑΡΙΑ – Η σχολική εφημερίδα του Στ2\nAuthor: ΑΒΡΑΜΙΔΟΥ ΜΑΡΙΑ\nΑΒΡΑΜΙΔΟΥ ΜΑΡΙΑ Επίκαιρα θέματα 29 April 2021 0 Comment\nΟι ευχές από το Στ2!!!\nΤα βιβλία είναι ……., έχουν………, μπορούν……..\nΑΒΡΑΜΙΔΟΥ ΜΑΡΙΑ Επίκαιρα θέματα 2 April 2021 0 Comment\nΜε αφορμή την Παγκόσμια Ημέρα Παιδικού βιβλίου οι μαθητές του Στ2 έγραψαν τις δικές τους σκέψεις για τα βιβλία.\nΚρατάμε τις τελευταίες αισιόδοξες λέξεις από το μήνυμα της ημέρας:\nΜας βοήθησε η εφαρμογή whiteboard.fi .\nΗ ιδέα και το κείμενο από την ιστοσελίδα www.reoulita.com\n“Όταν διαβάζουμε, το μυαλό μας βγάζει φτερά….” Το μήνυμα της ΙΒΒΥ για την Παγκόσμια Ημέρα Παιδικού Βιβλίου 2021\nΣτις 2 Απριλίου γιορτάζεται κάθε χρόνο η Παγκόσμια Ημέρα Παιδικού Βιβλίου. Η μέρα αυτή δεν επιλέχθηκε τυχαία. Είναι η ημέρα γέννησης του μεγάλου παραμυθά Χανς Κρίστιαν Άντερσεν.\nΚάθε χρόνο μία χώρα αναλαμβάνει να γράψει το μήνυμα της χρονιάς και να φτιάξει αφίσα. Το μήνυμα αυτό μεταφράζεται σε όλες τις γλώσσες του κόσμου. Φέτος η χώρα αυτή είναι οι Η.Π.Α..\nΑΒΡΑΜΙΔΟΥ ΜΑΡΙΑ Επίκαιρα θέματα 27 March 2021 28 March 2021 0 Comment\nΗ Παγκόσμια Ημέρα Θεάτρου καθιερώθηκε το 1962 από το Διεθνές Ινστιτούτο Θεάτρου και γιορτάζεται στις 27 Μαρτίου. Κάθε χρόνο επιλέγεται μία αναγνωρισμένη προσωπικότητα από μία χώρα για να γράψει ένα μήνυμα το οποίο διαβάζεται σε όλα τα θέατρα τη συγκεκριμένη μέρα. Μεταδίδεται επίσης από όλα τα μέσα ενημέρωσης.\nΦέτος επιλέχθηκε η βραβευμένη με όσκαρ ηθοποιός Έλεν Μίρεν.\nΤο μήνυμά της τη φετινή δύσκολη χρονιά που διανύουμε λόγω του κορωνοϊού και τα θέατρα είναι κλειστά έχει ακόμα μεγαλύτερη αξία.\nΟι μαθητές του σχολείου μας και συγκεκριμένα της Γ και Δ τάξης αγαπούν και αυτοί το θέατρο και ανυπομονούν να παρακολουθήσουν ξανά μία θεατρική παράσταση. Μαζί με την κυρία Μελίνα τη δασκάλα της Θεατρικής Αγωγής έστειλαν ζωγραφιές και τις σκέψεις τους για το θέατρο και την Παγκόσμια Ημέρα του Θεάτρου.\nΕυχαριστούμε πολύ για τις ζωγραφιές σας!!!\nΑΒΡΑΜΙΔΟΥ ΜΑΡΙΑ Επίκαιρα θέματα, Ιστορία, Μαθήματα 25 March 2021 0 Comment\nΠίνακες ζωγραφικής και Ελληνική Επανάσταση\nΗ Ελληνική Επανάσταση και οι ηρωικές μάχες των Ελλήνων ήταν πηγή έμπνευσης για πολλούς Έλληνες και ξένους ποιητές και ζωγράφους. Αποτύπωσαν τις μάχες, τους ήρωες που πρωταγωνίστησαν σε αυτές. Αλλά και τα βασανιστήρια, τις σφαγές των Τούρκων σε βάρος των Ελλήνων. Όλη η Ευρώπη δεν έμεινε ασυγκίνητη από τους αγώνες των Ελλήνων.\n"Η Ελλάς ευγνωμονούσα" "Η σφαγή της Χίου"\nΘεόδωρος Βρυζάκης, 1858 Ευγένιος Ντελακρουά, 1824\n"Η έξοδος του Μεσολογγίου" "Ο Παλαιών Πατρών Γερμανός ευλογεί τη σημαία\nΘεόδωρος Βρυζάκης, 1853 της επανάστασης" Θεόδωρος Βρυζάκης, 1865\n"Η υποδοχή του Λόρδου Βύρωνα στο Μεσολόγγι" "Το κρυφό σχολειό"\nΘεόδωρος Βρυζάκης, 1861 Νικόλαος Γύζης, 1885\n"Η πυρπόληση της τουρκικής ναυαρχίδας "Οι τελευταίες στιγμές του Μεσολογγίου"\nαπό τον Κανάρη" Νικηφόρος Λύτρας, 1866 Φρανσουά Εμίλ ντε Λανσάκ, 1827\n"Ο Ρήγας Βελεστινλής και ο Αδαμάντιος Κοραής "Η Ελλάδα στα ερείπια του Μεσολογγίου"\nυποβαστάζουν την Ελλάδα" Ευγένιος Ντελακρουά, 1826\nΘεόφιλος 190ς αιώνας


IMATHIA IN (AMMOSIMATHIA BLOG LIVE) : Την Κυριακή 20 Μαΐου 2018 πραγματοποιήθηκαν στην Επισκοπή Νάουσας από την Εύξεινο Λέσχη Επισκοπής Νάουσας και την ΠE Ημαθίας, οι Κεντρικές Εκδηλώσεις Μνήμης της Γενοκτονίας του Ποντιακού Ελληνισμού, σε επίπεδο νομού.Φωτο\nΤην Κυριακή 20 Μαΐου 2018 πραγματοποιήθηκαν στην Επισκοπή Νάουσας από την Εύξεινο Λέσχη Επισκοπής Νάουσας και την ΠE Ημαθίας, οι Κεντρικές Εκδηλώσεις Μνήμης της Γενοκτονίας του Ποντιακού Ελληνισμού, σε επίπεδο νομού.Φωτο\nΤην Κυριακή 20 Μαΐου 2018 πραγματοποιήθηκαν στην Επισκοπή Νάουσας από την Εύξεινο Λέσχη Επισκοπής Νάουσας και την Περιφερειακή Ενότητα Ημαθίας, οι Κε-ντρικές Εκδηλώσεις Μνήμης της Γενοκτονίας του Ποντιακού Ελληνισμού, σε επίπε-δο νομού. Το πρωί στον Ιερό Ναό Αγίου Ελευθερίου τελέστηκε Θεία Λειτουργία προεξάρχοντος του Πανοσιολογιότατου Αρχιμανδρίτη Κορέστη Αντώνιο, ενώ ακο-λούθησε μνημόσυνο για τις 353.000 αθώες ψυχές, θύματα του\nΠοντιακού Ελληνι-σμού. Στη συνέχεια πραγματοποιήθηκε ομιλία εντός του Ιερού Ναού Αγίου Ελευθε-ρίου από τον κ. Βασίλη Δημητριάδη, υποψήφιο διδάκτορα Ιστορίας του Αριστοτελεί-ου Πανεπιστημίου Θεσσαλονίκης, για την Γενοκτονία του Ποντιακού Ελληνισμού.\nΟι εκδηλώσεις συνεχίστηκαν με πορεία προς το μνημείο της Γενοκτονίας του Πο-ντιακού Ελληνισμού. Εκεί, ακολούθησε χαιρετισμός από τον πρόεδρο της Ευξείνου Λέσχης Επισκοπής Νάουσας κ. Θεόφιλο Παπαδόπουλο, ομιλία από τον Αντιπεριφε-ρειάρχη Ν.Ημαθίας κ. Κωνσταντίνο Καλαϊτζίδη και ομιλία από το Δήμαρχο Ηρωικής πόλης Νάουσας κ. Νικόλαο Κουτσογιάννη. Έπειτα, πραγματοποιήθηκαν τα αποκα-λυπτήρια του νέου Μνημείου της Γενοκτονίας του Ποντιακού Ελληνισμού από τον Δήμαρχο Ηρωικής πόλης Νάουσας κ. Νικόλαο Κουτσογιάννη και από τον πρόεδρο της Ευξείνου Λέσχης Επισκοπής Νάουσας κ. Θεόφιλο Παπαδόπουλο και ακολούθη-σε επιμνημόσυνη δέηση από τον Πανοσιολογιότατο Αρχιμανδρίτη Κορέστη Αντώ-νιο. Στη συνέχεια πραγματοποιήθηκε κατάθεση στεφάνων από πολιτειακούς, στρα-τιωτικούς, δημοτικούς και πολιτιστικούς φορείς, τηρήθηκε ενός λεπτού σιγή και ακο-λούθησε ο Εθνικός Ύμνος από άγημα της Β΄ΜΚΔ.\nΚατόπιν, βραβεύθηκαν ο Αντιπεριφερειάρχης Ν.Ημαθίας κ. Κωνσταντίνος Καλαϊτζί-δης για την προσφορά του στον Ποντιακό Ελληνισμό, ο Δήμαρχος Ηρωικής πόλης Νάουσας κ. Νικόλαος Κουτσογιάννης για τη συνεισφορά του στη δημιουργία έργου με σκοπό τη διατήρηση της μνήμης της Γενοκτονίας του Ποντιακού Ελληνισμού και στον γλύπτη κ. Γεώργιο Κικώτη για την αφοσιωμένη και λεπτομερή εργασία ενός δημιουργήματος υψίστης σημασίας για το δικαίωμα στη μνήμη των 353.000 ψυχών.\nΤις εκδηλώσεις τίμησαν με την παρουσία τους, οι Βουλευτές Νομού Ημαθίας κα. Φρόσω Καρασαρλίδου, κ. Απόστολος Βεσυρόπουλος, κ. Γιώργος Ουρσουζίδης, και κ. Χρήστος Αντωνίου, ο Αντιπεριφερειάρχης Ν.Ημαθίας κ. Κωνσταντίνος Καλαϊτζί-δης, ο Επιτελάρχης Ι ΜΠ Συνταγματάρχης (ΠΖ) Γεώργιος Μαρίνης , ο Δήμαρχος Ηρωικής πόλης Νάουσας κ. Νικόλαος Κουτσογιάννης , ο Δήμαρχος Βέροιας κ. Κων-σταντίνος Βοργιαζίδης ,ο Διοικητής του Α.Τ. Νάουσας Αστυνόμος Α΄ κ. Δημήτριος Κουτσιούμπας, εκπρόσωπος της Διεύθυνσης Πυροσβεστικής Ν. Ημαθίας , εκπρόσω-ποι του Στρατού και των Σωμάτων Ασφαλείας, εκπρόσωπος Αποστράτων Ν. Ημαθί-\nας, ο Περιφερειακός Σύμβουλος κ. Θεόφιλος Τεληγιαννίδης, ο Αντιδήμαρχος Νάου-σας κ. Ευστάθιος Λογδανίδης,o Αντιδήμαρχος Βέροιας κ. Γεώργιος Σοφιανίδης, ο Πρόεδρος Δημοτικού Συμβουλίου Νάουσας κ. Ιωάννης Παρθενόπουλος, οι Δημοτι-κοί Σύμβουλοι Νάουσας κ. Παύλος Αδαμίδης, κ. Θεόδωρος Γαιτανίδης, κ. Παρθένα Τσαγκαλίδου, ο Πρόεδρος Κοινότητας Επισκοπής κ. Γρηγόριος Ορδουλίδης, ο Τοπι-κός Σύμβουλος Επισκοπής κ. Γεώργιος Ορδουλίδης, ο Πρόεδρος του Επιμελητηρίου Ημαθίας κ. Γεώργιος Μπίκας, ο Αντιπρόεδρος του Επιμελητηρίου Ημαθίας κ. Στέφα-νος Αποστολίδης, ο Αντιπρόεδρος του Ιδρύματος Παναγία Σουμελά κ. Κωνσταντίνος Ιωακειμίδης, ο Σύμβουλος του Σωματείου Παναγία Σουμελά κ. Λάζαρος Σαρασίδης, ο Πρόεδρος ΣΠΟΣ Κεντρικής Μακεδονίας και Θεσσαλίας κ. Αντώνιος Καγκελίδης, η Διευθύντρια του Γυμνάσιου Επισκοπής κ. Μαρία Κατσίκα, ο Διευθυντής του Δημο-τικού Σχολείου Επισκοπής κ. Ανδρέας Παυλίδης, εκπρόσωποι του ΑΣΟΠ και ΑΣ Ε-πισκοπής, ο Αθλητικός Όμιλος Επισκοπής ‘’Κεραυνος’’, ο Πολιτιστικός Σύλλογος Επισκοπής «Ο ΦΙΛΙΠΠΟΣ», η Εύξεινος Λέσχη Βέροιας, ο Πολιτιστικός Σύλλογος Πατρίδας «Ευστάθιος Χωραφάς», ο Σύλλογος Ποντίων Μακροχωρίου, ο Πολιτιστι-κός Σύλλογος Λευκαδίων «Τα Ανθέμια», ο Μ.Ε.Γ.Ν.Σ. Κοπανού «Η Μίεζα», η Εύ-ξεινος Λέσχη Κοπανόυ, η Εύξεινος Λέσχη Ποντίων Νάουσας, ο Πολιτιστικός Σύλλο-γος Αλεξάνδρειας και Περιχώρων, η Εύξεινος Λέσχη Μαρίνας «Η Ρωμανία», ο Σύλ-λογος Ποντίων Μελίκης και Περιχώρων «Η Ρωμανία», ο Πολιτιστικός Σύλλογος Ρο-δοχωρίου «ΟΙ Κομνηνοί», Η Εύξεινος Λέσχη Ειρηνούπολης, ο Σύλλογος «Ποντιακά Νιάτα» Άνω Ζερβοχωρίου, η Εύξεινος Λέσχη Χαρίεσσας, ο Σύλλογος Ποντίων Έ-δεσσας Άγιος Θεόδωρος Γαβράς και πλήθος κόσμου.


Δεκτό κατά πλειοψηφία το νομοσχέδιο από τις Επιτροπές | Karditsa24\nΑΡΧΙΚΗ ΕΠΙΚΑΙΡΟΤΗΤΑ ΕΛΛΑΔΑ Δεκτό κατά πλειοψηφία το νομοσχέδιο από τις Επιτροπές\nΗ παρέμβαση Κωνσταντοπούλου.\nΑιφνιδιάζοντες άπαντες, στην κοινή συνεδρίαση των Επιτροπών, η κα Ζωή Κωνσταντοπούλου σε ρόλο επικεφαλής της αντιπολίτευσης (ως εκείνη την ώρα αντίθετοι είχαν εμφανιστεί μόνο η Χρυσή Αυγή και το ΚΚΕ) τόνισε χωρίς περιστροφές:\n«Το Κοινοβούλιο δεν μπορεί και δεν πρέπει να νομοθετεί υπό τέτοιες (κατεπείγουσες) διαδικασίες. Ως Πρόεδρος της Βουλής και με πλήρη επίγνωση της σημασίας και της κρισιμότητας των στιγμών, θεωρώ πως είναι υποχρέωση της Βουλής και θεσμικών εγγυητών να μην επιτρέψουμε ο εκβιασμός να ολοκληρωθεί» είπε μεταξύ άλλων και εν μέσω διαμαρτυριών κυρίως από βουλευτές της ΝΔ και του ΠΑΣΟΚ –για το χαρακτήρα της παρέμβασής της σε συνεδρίαση Επιτροπών- η κα Κωνσταντοπούλου.\nΑρθρώνοντας εμφανέστατα αντιπολιτευτικό πολιτικό λόγο, η Πρόεδρος της Βουλής, σημείωσε ότι ο επιχειρούμενος «εκβιασμός, καταγράφεται διά του υπουργού (ενν. τον κ. Ευκλ. Τσακαλώτο) και των εισηγητών ΣΥΡΙΖΑ και ΑΝΕΛ. Θέλουν μέσα από αυτόν, να αντλήσουν επιχειρήματα δικαίωσης μιας πολιτικής αντιδημοκρατικής και αντιλαϊκής, είπε. «Αισθάνθηκα» συνέχισε, «πραγματική αγανάκτηση όταν άκουσα την κα Μέρκελ να ανακοινώνει τί και πότε θα ψηφισθεί από το ελληνικό Κοινοβούλιο. Εδώ υπάρχει ξεκάθαρα ο κίνδυνος μέσα από αυτό τον εκβιασμό να δημιουργηθούν τετελεσμένα». Η Πρόεδρος της βουλής, αναφερόμενη σε χθεσινή Εκθεση του ΔΝΤ έκανε λόγο για την ύπαρξη «νέων στοιχείων που κυβέρνηση και Βουλή πρέπει να λάβουν υπόψη. Να ενημερώσουμε πλήρως τον λαό, και συγκροτημένα να ζητήσουμε από λεγόμενους εταίρους να εφαρμόσουν τις υποχρεώσεις τους: το σεβασμό στη Δημοκρατία και κοινοβουλευτική λειτουργία. Κανένα Κοινοβούλιο δεν μπορεί να νομοθετεί υπό αυτές τις συνθήκες», κατέληξε.\nΩς εκείνη τη στιγμή, η συζήτηση ήταν επί της διαδικασίας και αφορούσε μόνο το θέμα του «κατεπείγοντος». Σημαδεύτηκε δε από χλευαστικά σχόλια Χρυσαυγιτών προς το πρόσωπο του υπουργού Οικονομικών, και από θορυβώδη παρέμβαση της Ραχήλ Μακρή, την ώρα που μιλούσε ο εισηγητής του ΣΥΡΙΖΑ Θ. Βίτσας.\nΟπως ήταν αναμενόμενο, η συζήτηση εξελίσσεται μέσα σε ένα εξαιρετικά ηλεκτρισμένο περιβάλλον.\nΟ υπουργός Εργασίας κ. Π. Σκουρλέτης μεταξύ άλλων έκανε λόγο για μια «επώδυνη αλλά αναγκαστική συμφωνία» και για «συνθηκολόγηση» που επελέγη, προκειμένου να «αποφευχθεί μια νέα ανθρώπινη κρίση, μια ανθρώπινη τραγωδία». Παράλληλα έκανε λόγο για την ανάγκη να στηριχθεί η σημερινή κυβέρνηση Τσίπρα, απέναντι στην οποία υπάρχει, όπως είπε, «το σχέδιο Σόιμπλε για την ανατροπή της». Τέλος, σημείωσε ότι «στο έδαφος αυτής της υπό έγκριση συμφωνίας, η δημοκρατία δεν πρέπει να επιτρέψει να σηκώσουν κεφάλι οι νεοναζί».\nΓια «επώδυνη συμφωνία που πρέπει να ψηφιστεί» έκανε λόγο ο κ. Χρ. Σταϊκούρας». Ο εισηγητής του ΣΥΡΙΖΑ Δημ. Βίτσας, μεταξύ άλλων σημείωσε ότι δεν υπερασπίζεται το νομοσχέδιο, «αλλά την ανάγκη ψήφισής του». Και συνέχισε: «Πρέπει να αντιταχθούμε στην προσπάθεια απ’ έξω και από το εσωτερικό, να είναι η σημερινή κυβέρνηση μια παρένθεση. Στις μάχες, μερικές φορές, επιτρέπεται να υποχωρήσεις ή και να πέσεις, αλλά επιβάλλεται να σηκωθείς».\n«Η Αριστερά φέρνει το επαχθέστερο των μνημονίων», είπε από την πλευρά του ο Ηλ. Παναγιώταρος (ΧΑ).\n«Τα αντιλαϊκά και βάρβαρα μέτρα που περιλαμβάνει η συμφωνία, δεν θα είναι τα τελευταία», υποστήριξε ο Ν. Καραθανασόπουλος (ΚΚΕ).\nΓνωστός για τη διαφωνία του, ο κ. Θ. Πετράκος (ΣΥΡΙΖΑ) είπε ότι λέει ένα μεγάλο «Οχι» στην κατάπτυστη συμφωνία, αν και –κατά τ’ άλλα- δήλωσε πως στηρίζει την κυβέρνηση και τον πρωθυπουργό. «Ευθύνη όλων των βουλευτών του ΣΥΡΙΖΑ είναι να πουν «όχι» σε αυτό τον εκβιασμό» είπε και πρόσθεσε: «Το «όχι» δεν είναι χτύπημα στην κυβέρνηση». Με τον τρόπο αυτό, κατέστησε και με τη σειρά του σαφές ότι οι αρνητικές ψήφοι εκ μέρους των βουλευτών του ΣΥΡΙΖΑ στην αποψινή ψηφοφορία κάθε άλλο παρά λίγες θα είναι. Ενόψει των αναμενόμενων διαρροών, ο κ. Ν.Μηταράκης μίλησε για «πολιτικά δειλούς».\nΣτην παρέμβασή του ο κ. Γ.Κουτσούκος (ΠΑΣΟΚ), ανέφερε ότι «ο λόγος της κας Κωνσταντοπούλου, θυμίζει τον πατροκτόνο που ζητάει επιείκια επειδή είναι ορφανός».\nΟ πρώην υπουργός Οικονομικών Γ. Βαρουφάκης (που εξ αρχής ήταν στόχος διαρκούς και από πολλές πλευρές κριτικής) είπε μεταξύ άλλων: «Οι διαπραγματεύσεις απέτυχαν επειδή οι δανειστές αρνήθηκαν να συζητήσουν το μόνο ζητούμενο: το δημόσιο χρέος. Η 5ετής καταστροφική δήθεν λογική ότι η αναδιάρθρωση του χρέους θα έρθει μετά την αποτυχία του προγράμματος, επιβλήθηκε άλλη μια φορά. Σήμερα, με το νέο πακέτο επιβάλλεται η ίδια λογική, αλλά χωρίς χρηματοδότηση. Απλώς με μια τοξική υπόσχεση χρηματοδότησης». Υπό αυτό το πρίσμα, ο κ. Βαρουφάκης συνέχισε: «Είναι οικονομικά βιώσιμη η συμφωνία αυτή; Θεωρώ ότι βάσει των προτεινόμενων μέτρων υπό τις παρούσες συνθήκες, θα καταγραφεί απώλεια ΑΕΠ 20 δις στα επόμενα τρία χρόνια. Δεν θα μείνει τίποτα για την ανάπτυξη. Το ποσό μαμούθ υποδηλώνει ακύρωση αναδιάρθρωσης χρέους».\nΗ ψηφοφορία στην Ολομέλεια πρέπει να έχει ολοκληρωθεί πριν από τα μεσάνυχτα απόψε, τόνισε σε παρέμβασή του ο υπουργός Εσωτερικών Ν. Βούτσης. Η πρότασή του έγινε αποδεκτή από την πλειοψηφία των μελών των κοινοβουλευτικών Επιτροπών, κατά την διάρκεια συνεδρίασης που συνεχίζεται από τις 10.30 πμ σήμερα.\nΤην παρέμβαση του κ. Βούτση προκάλεσε προσπάθεια βουλευτών του ΣΥΡΙΖΑ και της ΧΑ, να εξαντληθούν όλα τα χρονικά περιθώρια προκειμένου να μιλήσουν όσο το δυνατόν περισσότεροι από τους 81 βουλευτές που ζήτησαν να μιλήσουν επί του σχεδίου νόμου. Σε ψηφοφορία που έγινε, απορρίφθηκε η πρόταση για μη σφιχτά χρονοδιαγράμματα, και έτσι αποφασίστηκε η εν εξελίξει συνεδρίαση να ολοκληρωθεί στις 14:30, με στόχο να εισαχθεί προς συζήτηση και ψήφιση στην Ολομέλεια νωρίς το απόγευμα (περίπου στις 17.00).\nΑκριβώς στις 2:30 ολοκληρώθηκε η συνεδρίαση.\nΔεν απομένει παρά να διαφανεί αν η κα Κωνσταντοπούλου θα επιλέξει να κάνει με καθυστέρηση χρήση του γράμματος του Κανονισμού -που προβλέπει αποκλειστική της αρμοδιότητα στο να συγκαλέσει την Διάσκεψη των Προέδρων για την τυπική επικύρωση της ειδικής Ημερήσιας Διάταξης της Ολομέλειας-, έχοντας ως στόχο να προκαλέσει εμπόδια στον κυβερνητικό σχεδιασμό.


Οι Παναγιές της Καλαμπάκας: Πώς η περιοχή και ο λαός τιμούν την Παναγιά - ΕΛΛΑΣ-ΟΡΘΟΔΟΞΙΑ\nHome » ΩΦΕΛΙΜΑ » Οι Παναγιές της Καλαμπάκας: Πώς η περιοχή και ο λαός τιμούν την Παναγιά\nΟι Παναγιές της Καλαμπάκας: Πώς η περιοχή και ο λαός τιμούν την Παναγιά\nBy Hellas-Orthodoxy • 7:30:00 μ.μ. • ΑΞΙΟΣΗΜΕΙΩΤΟ ΕΚΚΛΗΣΙΑ ΚΟΙΝΩΝΙΑ ΜΑΡΤΥΡΙΕΣ ΟΡΘΟΔΟΞΙΑ ΠΡΩΤΟΣΕΛΙΔΟ ΩΦΕΛΙΜΑ • Comments : 0\nΌπως ολόκληρη η Ελλάδα έτσι και η περιοχή της Καλαμπάκας, τιμά ιδιαίτερα την Παναγία κάτι που αποδεικνύεται από το πλήθος εικόνων, εκκλησιών, εξωκκλησίων και μοναστηριών που αναφέρονται στο πρόσωπό της.\nΟι εικόνες της Παναγιάς\nΟι εικόνες της Παναγιάς που βρίσκονται στις εκκλησιές, τα μοναστήρια και τα εξωκκλήσια της περιοχής δίνουν, η κάθε μία με ξεχωριστό και ιδιαίτερο τρόπο, αυτό το στοιχείο που ο λαός αντιλαμβάνεται και θέλει να προσδώσει στο πρόσωπο της Παναγίας.\nΩς γνωστόν υπάρχει η ανεκτίμητης αξίας αμφιπρόσωπη εικόνα του Αρχαίου Ναού Κοιμήσεως Θεοτόκου Καλαμπάκας όπου από τη μια πλευρά εικονίζεται η κοίμησή της και από την άλλη η σταύρωση του Κυρίου.\nΕίναι η ΠΑΝΑΓΙΑ της Καλαμπάκας (Παναγιά η Καλαμπακιώτισσα) αφού έτσι αντιμετωπίζεται από τους Καλαμπακιώτες.\nΝα πούμε ότι η συγκεκριμένη εικόνα λόγω των περιπετειών που είχε στο παρελθόν (εκλάπη δυο φορές) φυλάσσεται, για λόγους ασφαλείας, στην Ι. Μονή Βαρλαάμ απ’ όπου και μεταφέρεται τον δεκαπενταύγουστο για προσκύνημα στον ναό της.\nΌσο για την ιστορία της εικόνας, σύμφωνα με απόψεις ειδικών, είναι των Παλαιολογείων χρόνων (ΙΔ΄ αιων). Εικάζεται ότι πρόκειται για δώρο του Ιωάννου Καντακουζινού και Θεοδώρας Καντακουζινής ενώ κατ’ άλλους (καθ. Ευθ. Τσιγαρίδας) πρόκειται για έργο του μεγάλου κρητικού ζωγράφου Θεοφάνη Στρελίτζα Μπάθα (1527) χρονιά που αγιογράφησε το καθολικό της Μονής Αγίου Νικολάου Αναπαυσά Μετεώρων.\nΑλλά και στην Ιερά Μονή Μεγάλου Μετεώρου υπάρχουν δυο σημαντικές εικόνες της Παναγιάς:\nΣτη δεσποτική, που κοσμεί το τέμπλο, η Παναγία εμφανίζεται με βασιλική περιβολή κρατώντας στο αριστερό χέρι τον Ιησού Χριστό και στο δεξί άνθος. Πρόκειται για την Παναγιά «ΡΟΔΟΝ ΤΟ ΑΜΑΡΑΝΤΟΝ» έργο, σύμφωνα με επιγραφή στο αριστερό τμήμα της εικόνας, κάποιου αναγνώστου οικονόμου Καπετσοβίτου εκ Ζαγορίου (12 Μαρτίου 1790).\nΗ δεύτερη (επαργυρωμένη) είναι η Παναγία ΓΛΥΚΟΦΙΛΟΥΣΑ «Η ΚΑΝΑΛΙΩΤΙΣΣΑ». Πρόκειται για έργα της παλαιολογείας περιόδου του 14ου αιώνα (1388 – 1393) και πιθανόν, όπως εικάζεται από ιστορικούς, προέρχονται από το τέμπλο του αρχικού καθολικού της Μονής και φέρει το όνομα «Καναλιώτισσα» κα συγκεκριμένα, από την γυναικεία Μονή Λοξάδας ή Λυκουσάδας της Λοξάδας Καρδίτσας που βρίσκεται κοντά στα Κανάλια Καρδίτσας και κατά την Τουρκοκρατία ήταν μετόχι του Μεγ. Μτεώρου.\nΗ μονή είχε ιδρυθεί από τη Βασίλισσα – μοναχή Υπομονή Δούκαινα Κομνηνή σαν παραλαύριο του Μοναστηριού Αγίας Τριάδας Μετεώρων η δε εικόνα αποτελεί το μόνο σωζόμενο κειμήλιο μετά την πυρπόλησή της από τους Τούρκους. Η εικόνα, σύμφωνα με το έθιμο μεταφέρεται από την Μονή του Μεγ. Μετεώρου και εκτίθεται σε λαϊκό προσκύνημα ένα μήνα κάθε χρόνο (6 Αυγούστου – 6 Σεπτεμβρίου) στη «Λοξάδα» και τα Κανάλια Καρδίτσας.\nΗ Θεοτόκος «ΥΨΗΛΟΤΕΡΑΣ» ήταν το ομώνυμο μοναστήρι των Μετεώρων που αποκαλούνταν και Μονή των Καλλιγράφων όπου στο τέλος του 14ου και αρχή του 15ου αιώνα, ήκμασε σχολή βιβλιογράφων και τιμώνταν τα εισόδεια της Θεοτόκου.\nΣτην Μονή Κοιμήσεως Θεοτόκου Ανθούσας (τοποθεσία «ΝΕΓΚΡΙ» βρίσκεται δίπλα στον ομώνυμο παραπόταμο του Ασπροποτάμου) πριν την πυρπόληση της από τους Γερμανούς υπήρχε, εικόνα της Παναγίας «ΓAΛΑΚΤΟΤΡΟΦΟΥΣΑΣ» με εγχάρακτη αφιέρωση που μεταξύ άλλων ανέφερε: «…η ΠΑΡΟΥΣΑ ΕΙΚΩΝ . ΓΑΛΑΚΤΟΤΡΟΦΟΥΣΑ ΕΠΙΚΑΛΟΥΜΕΝΗ ΑΠΟ ΒΕΝΕΤΙΑΣ ΗΝΕΧΘΗ ΕΝ ΕΤΕΣΙΝ 1761… ΗΤΙΣ ΕΣΤΙΝ ΠΑΛΙΟΤΑΤΗ ΤΩΝ ΓΟΤΘΩΝ ΙΣΤΟΡΙΑ…».\nΕπίσης στην Ιερά Μονή Βαρλαάμ υπάρχει η εικόνα της Παναγιάς «μεσίτριας» καθώς στη συνείδηση των ορθοδόξων πιστών η Παναγία έχει καθιερωθεί ως μεσίτρια που ενώνει τη γη με τον ουρανό, τον αισθητό κόσμο με τη νοητή ωραιότητα.\nΗ αλήθεια αυτή αποτυπώνεται στους βυζαντινούς ναούς με την Πλατυτέρα που εικονίζεται στην κόγχη του ιερού.\nΗ Παναγία είναι η κλίμακα από την οποία κατέβηκε ο Θεός στη γη, για να μπορέσει ο άνθρωπος να αποδεσμευθεί από τις συνέπειες της φθοράς και του θανάτου, να ατενίσει την ωραιότητα του προπτωτικού κάλλους και να πορευθεί προς τη θέωση. Γι’ αυτό η κλίμακα του Ιακώβ εξεικονίζει την Θεοτόκο που ένωσε τα «διεστώτα» και συνάπτει αυτά για πάντα με τις πρεσβείες και τη μεσιτεία της προς τον Υιό και Θεό της.\nΙερές Μονές και εκκλησίες αφιερωμένες στην Παναγία\nΣτην περιοχή Καλαμπάκας υπάρχουν πολλά μοναστήρια που τιμούν την Παναγιά μας όπως η Μονή Κοιμ. Θεοτόκου «ΒΥΤΟΥΜΑ», «ΣΤΑΓΙΑΔΩΝ», ΧΡΥΣΙΝΟΥ, Παναγιά η «ΚΑΝΑΛΙΩΤΙΣΣΑ» στην δασική περιοχή «ΚΑΝΑΛΑΚΙ» Μετεώρων, η Κοίμ. Θεοτόκου Καστρακίου (τρανή Εκκλησιά), η παλιά μονή κοιμ. Θεοτόκου «Γαλακτοτροφούσας» Ανθούσας, η ιστορική Μονή Λιμποχώβου Κουτσούφλιανης. Αναφέρουμε εκ νέου τον αρχαίο Ναό Κοιμ. Θεοτόκου Καλαμπάκας όπου το απόγευμα της παραμονής κατά την ακολουθία του εσπερινού, προ του ανθοστόλιστου επιταφίου ψάλλονται οι γνωστοί ύμνοι – εγκώμια που αναφέρονται στην κοίμησή της.\nΤέλος οι ενορίες που τιμούν την Θεοτόκο στην περιοχή Καλαμπάκας είναι της Αχελινάδας, Γαύρου, Θεοτόκου, Σταγιάδων Μεγ. Κερασιάς, Καλομοίρας, Αμπελοχωρίου, Ματονερίου, Ανθούσας, Καλλιρρόης, Γλυκομηλιάς, κ.λ.π.\nΤων Γρηγόρη Γ. Καλύβα και Βαγγέλη Γκιάτα


«Αραχνοφοβία» και στην Τρίπολη: «Πάγωσαν» όταν είδαν από κοντά αυτές τις «απόκοσμες» εικόνες | Newsbomb\n30 Οκτωβρίου 2018 23:42\n«Αραχνοφοβία» και στην Τρίπολη: «Πάγωσαν» όταν είδαν από κοντά αυτές τις «απόκοσμες» εικόνες\nΜετά το Αιτωλικό και τη Λίμνη Βιστωνίδα οι αράχνες έβαλαν στον… ιστό τους και την Αρκαδία. Λίγα χιλιόμετρα από την Τρίπολη, στην περιοχή της Μαντίνειας, χιλιάδες αραχνοειδή έχουν καλύψει με τους ιστούς τους τα πάντα, από φυτά και πέτρες, μέχρι ξερολιθιές.\nΟ λόγος της «επιδρομής» είναι πιθανότατα η πλούσια τροφή που βρίσκεται στην περιοχή, καθώς το περιβάλλον και οι συνθήκες ευνοούν τις σκνίπες οι οποίες αναπτύσσονται σε μεγάλους πληθυσμούς και αποτελούν αγαπημένο... έδεσμα για τις αράχνες.\nΤο θέαμα με τους ιστούς να καλύπτουν τα πάντα είναι απόκοσμο, αν και οι επιστήμονες σημειώνουν ότι δεν υπάρχει τίποτα το ανησυχητικό και ότι απλώς έτσι η φύση φέρνει την ισορροπία.\nΤο φαινόμενο αυτό έχει εντοπιστεί σε πολύ μεγαλύτερο βαθμό στο Αιτωλικό της Αιτωλοακαρνανίας, όπου τα δέντρα ήταν καλυμμένα με ένα τεράστιο αραχνοΰφαντο πέπλο, δημιουργώντας ένα άκρως απόκοσμο σκηνικό.\nΚακός χαμός με γάμο στη Χαλκίδα: Αποκαλύφθηκε το μυστικό του γαμπρού και τον πήραν όλοι στο κυνήγι!


Ηλιούπολη: Ανακοίνωση σήμερα κι από άλλη κοπέλα - Η συγκλονιστική κατάθεση της σερβιτόρας που βοήθησε την 19χρονη [vid] | Flash.gr\nFlash.gr / Ελλάδα / Ηλιούπολη: Ανακοίνωση σήμερα κι από άλλη κοπέλα – Η συγκλονιστική κατάθεση της σερβιτόρας που βοήθησε την 19χρονη [vid]\nΗλιούπολη: «Πιθανόν κι άλλοι αστυνομικοί στο κύκλωμα», είπε η δικηγόρος της 19χρονης, Αντωνία Λεγάκη\nΕΠΙΜΕΛΕΙΑ Αγγελική Γιαννακού 15.07.2021 | 10:24\nΠίσω από την υπόθεση της σεξουαλικής κακοποίησης και εκμετάλλευσης της 19χρονης στην Ηλιούπολη φαίνεται ότι υπάρχει ένα οργανωμένο κύκλωμα, στο οποίο συμμετείχαν κι αστυνομικοί, όπως είπε σήμερα στην εκπομπή «Κοινωνία Ώρα Mega» η δικηγόρος της 19χρονης, Αντωνία Λεγάκη. «Μου έχουν αναφέρει ότι υπήρχε κύκλωμα στο οποίο συμμετείχαν και άλλοι αστυνομικοί. Οι κοπέλες λένε ότι το ξέρουν, αλλά εγώ δεν το ξέρω», είπε χαρακτηριστικά.\n«Περιμένω ανακοίνωση σήμερα κι από άλλη κοπέλα – θύμα του 39χρονου»\nΣχετικά με τις τρεις ακόμα κοπέλες που φαίνεται πως είχαν πέσει επίσης θύματα του 39χρονου, η ίδια τόνισε ότι «Δεν ξέρω αν θα καταθέσουν και οι τρεις. Περιμένω ότι σήμερα θα υπάρξει μια ανακοίνωση από μία κοπέλα που έχει υποστεί τα ίδια πράγματα. Τις επόμενες ημέρες, θεωρώ ότι μια δεύτερη κοπέλα θα καταλήξει στο γραφείο του ανακριτή. Οι κοπέλες αυτές έχουν βιώσει τα ίδια με τη 19χρονη και χειρότερα, γιατί κάποιες από αυτές είχαν μείνει στα χέρια του πολύ περισσότερο χρόνο. Το δικό μας παιδί, με τη βοήθεια μιας σερβιτόρας, κατάφερε να γλιτώσει. Υποβάλαμε αίτημα στην εισαγγελέα να ανακοινώσει το όνομα αυτού του ανθρώπου, ώστε να νιώσουν ασφάλεια και άλλα κορίτσια να έρθουν στη δικαιοσύνη».\n«Δεν ξέρω τι ήξερε η εταιρία παραγωγής ταινιών. Αυτό είναι στα χέρια του εισαγγελέα και της ανακρίτριας να το διερευνήσουν. Είναι δεδομένο ότι η κοπέλα υπέγραψε. Καμία κοπέλα που είναι θύμα trafficking και τη βάζουν να γυρίσει τέτοιες ταινίες, δε τη δέρνουν την ώρα που υπογράφει. Τα έχουν φροντίσει αυτά προηγουμένως», είπε κ. Λεγάκη για τη συμμετοχή της 19χρονης σε ταινία πορνό και συνέχισε: «Μιλάμε για ένα παιδί στα όρια της ανηλικότητας, που πριν λίγα χρόνια είχε ξεφύγει από έναν άλλο άνθρωπο που του φερόταν με παρόμοιο τρόπο. Αυτό το παιδί το βίαζε από τα 11 του χρόνια ο πατέρας του. Θα μας πει ότι το παιδί ήταν ήδη εκδιδόμενη; Το κορίτσι γρήγορα έφυγε από το σπίτι της και πήγε μαζί του γιατί ήθελε να ξεφύγει από τον πατέρα της», εξήγησε.\nΣυγκλονίζει η κατάθεση της σερβιτόρας που έσωσε τη 19χρονη


Γκρέτα Τσέτη: "Κουράστηκα στην Ελλάδα" | Gossip-tv.gr\nΓκρέτα Τσέτη: "Κουράστηκα στην Ελλάδα"\nΗ Γκρέτα Τσέτη δεν συνηθίζει να μασάει τα λόγια της. Το σέξι μοντέλο που έχει «γράψει» πολλά, πολλά χιλιόμετρα στην πασαρέλα μιλάει σε καθημερινή εφημερίδα για την κρίση στο μόντελινγκ, γιατί θέλει να φύγει από την Ελλάδα και γιατί την ενόχλησε το «Next top model».\n- Το μόντελινγκ πώς πάει;\nΠώς να πάει; Εδώ και καιρό πάει πολύ χάλια, όπως και όλα τα επαγγέλματα στη χώρα μας. Δεν με ενδιαφέρει και πολύ όμως. Έχω φτάσει σε μια ηλικία που έχω κάνει πολλά και είναι καλό να συνεχίσουν τα νέα κορίτσια.\n- Τι θα ήθελες να κάνεις μελλοντικά;\nΘα ήθελα να ταξιδέψω και να φύγω από την Ελλάδα. Κουράστηκα να βλέπω καταπιεσμένους ανθρώπους, να μην είναι ο εαυτός τους και να προσποιούνται όλοι τους καλούς. Ο κόσμος δεν είναι καλά ψυχολογικά με τόσα προβλήματα που υπάρχουν και δυστυχώς τα προβλήματα έτσι πολλαπλασιάζονται. Δηλαδή, αν είχαμε το τσουνάμι που είχαν στην Ιαπωνία, τι θα κάναμε; Δεν σπιντάρουμε καθόλου. Δυστυχώς, όλα είναι λόγια και στην πράξη τίποτα. Όλα είναι ένα μεγάλο κουτσομπολιό...\n- Το «Next top model» σου άρεσε;\nΌχι ιδιαίτερα. Θα έπρεπε να προετοιμαστούν τα κορίτσια πολύ περισσότερο. Η επιλογή τους να είναι πολύ πιο αυστηρή και βασικά δεν μου άρεσε καθόλου αυτό που έγινε στο τέλος, ότι υπήρχαν κάποια σχόλια του τύπου «δεν κάνεις», «δεν είσαι ψηλή» κ.λπ. Δεν καταλαβαίνω γιατί έπρεπε να περάσουν τόσοι μήνες για να πουν στα κορίτσια ότι δεν κάνουν για μοντέλα! Έπρεπε να περάσουν τόση αγωνία τα κορίτσια για να τους πουν ότι δεν κάνει ο σωματότυπός τους; Γιατί τότε τις επέλεξαν να μπουν στο παιχνίδι; Εκείνοι τις επέλεξαν, εκείνοι τις έδιωξαν. Πρέπει μια κοπέλα να φτάσει στον τελικό για να της πουν ότι είναι κοντή; Αν είναι δυνατόν! Ας μην τη διάλεγαν!


Olympic leased aircraft 2007 | Page 24 | airliners.GR\nΜήπως θα έπρεπε να κλείσει μέσα όπως λές αυτούς που διαρέουν απο την Ολυμπιακή ψευδείς ειδήσεις όπως τις χαρακτηρίζεις? Γίατί δεν έιναι λίγες οι φορές που όταν χτυπούν τα τηλέφωνα των δημοσιογράφων για το θέμα αυτός που καλεί είναι απο την την ολυμπιακή και "καρφώνει" συναδέλφους του και διάφορα θέματα στον δημοσιογράφο. Και θεωρώ πως η είδηση που μεταδόθηκε για το Hola ΜΟΝΟ ψευδή δεν ήταν! Ποιο ήταν το ψέμα στην όλη ιστορία? Μήπως οτι κάποιοι δεν έκαναν αυτό που έπρεπε και υπερχρέωσαν την εταιρεία με ενοικιάσεις που μπορούσαν να γίνουν με μισά λεφτά ή μήπως οτι το Hola είχε πρόβλημα και έφταιγαν οι Ισπανοί?\nΚάποιοι από "μέσα" σηκώνουν το τηλ. και "ενημερώνουν" επιλεγμένους δημοσιογράφους (όλως τυχαίως εργαζόμενους σε αντιπολιτευόμενα ΜΜΕ) ότι το τάδε "νοικιάρικο" έχει το τάδε πρόβλημα.\nΓίνεται λοιπόν ΠΡΩΤΟΣΕΛΙΔΟ όχι το συγκεκριμένο πρόβλημα αλλα γενικά ότι τα "νοικιάρικα" είναι "σαπάκια" και κακώς πετάνε οι επιβάτες με αυτά.\nΌταν λοιπόν καθηλώθηκε το αεροπλάνο αυτό για τόσες μέρες (καλώς κατά την γνώμη μου ωστε αν υπήρχε έστω και μικρή πιθανότητα ατυχήματος να αποτραπεί αυτό) και μετά αποδεικνύεται ότι ΚΑΛΩΣ έγινε η επισκευή με αυτόν τον τρόπο , δεν πρέπει να επανορθώσουν τα ΜΜΕ αυτά????\nΗ είδηση λοιπόν είναι ψευδής (από την στιγμή που γενικεύει ....)\nΠέραν τούτων ...............\nΗ ζημιά όμως στην εταιρεία ΕΓΙΝΕ.\nΟ απλός επιβάτης που πετά μία δύο φορές τον χρόνο , μετά την πλύση εγκεφάλου που υπέστη επί εβδομάδες , δεν υπάρχει περίπτωση να διαβάσει στα ψιλά των εφημερίδων το πόρισμα αυτό.\nΤην επόμενη φορά θα κλείσει εισιτήριο με την άλλη γιατί δεν έχει "σαπάκια" (και ας είναι ορισμένα χιλιομπαλομένα και από έβδομο χέρι......)\nΑυτή δυστυχώς είναι η δύναμη των δημαγωγικών ΜΜΕ: η διάψευση είναι πάντα "too little - too late".\nΜιά απορία βασανίζει τη ζωή μου (που έλεγε και η Δέσποινα Γλέζου):\nΠόσα καινούργια ιδιόκτητα αεροπλάνα θα είχε αποκτήσει η ΟΑ μέ όλα αυτά τά λεφτά που εχει δώσει ώς τώρα σέ ενοικιάσεις χολάδικων και λοιπών;\nΝά μιά καλή ευκαιρία γιά άνοιγμα νέου topic...\nΑς γίνουμε ρεαλιστές κάποια στιγμή: Εσεις νομίζετε πως και εκτενές ρεπορτάζ να γίνει οτι όλα είναι καλά, το αίσθημα του ¨φοβου¨θα φύγει απο τους υποψήφιους επιβάτες? Δεν νομίζω! Το ίδιο ισχύει και για τους "άλλους" όπως λέτε όμως! Κάτσε να συμβεί κάτι ανάλογο στους άλλους να δούμε την αντιμετώπιση των ΜΜΕ. Επειδή όμως δεν έγινε δεν μορούμε να κρίνουμε!\nμην κρίνετε εξ ιδίων τα αλλότρια λοιπον. Έχει ο καιρός γυρίσματα.\nΕπειδή όμως δεν έγινε δεν μορούμε να κρίνουμε!\nμην κρίνετε εξ ιδίων τα αλλότρια λοιπον. .\nΤί θα πει αυτό????\nEdited: Προσοχή στα πολλαπλά quotes!!\nΚάποιοι από "μέσα" σηκώνουν το τηλ. και "ενημερώνουν" επιλεγμένους δημοσιογράφους (όλως τυχαίως εργαζόμενους σε αντιπολιτευόμενα ΜΜΕ)\nΔε θέλω να συμμετάσχω σε αυτήν τη συζήτηση, απλώς ήθελα να επισημάνω ότι η είδηση εμφανίστηκε εκτενέστατα π.χ. και στον Ελεύθερο Τύπο, που δεν είναι ακριβώς ο ορισμός αυτού που θα λέγαμε "αντιπολιτευόμενο" ΜΜΕ όπως το θέτεις.\nΝα σημειωθεί ότι δεν υπονοώ κάτι ούτε για την εν λόγω εφημερίδα ούτε για τους γράφοντες σε αυτήν. Απλώς το θέτω στην κρίση όσων ασχολούνται με το ζήτημα.\nΠρέπει να πούμε, επίσης, ότι αν δεν υπήρχαν τα σχετικά δημοσιεύματα (συμ- ή αντιπολιτευόμενα, όλα το ίδιο ύφος είχαν), το θέμα των υπερβολικών μισθωμάτων θα είχε περάσει απαρατήρητο. Και νομίζω ότι ήταν κάτι που συζητιόταν εδώ και πάρα πολύ καιρό. Κάποια στιγμή έπρεπε να το μάθει και ο κόσμος, εφόσον οι ΟΑ ανήκουν στο δημόσιο ταμείο.\nΘα πει πως επειδη δεν εχει συμβει κατι αναλογο στην Α3 δεν μπορουμε να χαρακτηριζουμε ολα τα ΜΜΕ οτι εξυπηρετουν σκοπους ειναι αντιπολιτευτικα και γενικως συνομοσιολογιες. Αν συμβει κατι αναλογο και στην Α3 (που εννοειται πως δεν το ευχομαι μην παρεξηγηθω) και δουμε την συμπεριφορα των ελληνικων (γιατι για αυτα μιλαμε) ΜΜΕ τοτε να βγαλουμε συμπερασμα! Γιατι ολοι νομιζουν πως τα ΜΜΕ δεν τα πανε καθολου καλα με τις ΟΑ και εξυπηρετουν συμφεροντα κλπ. Αν ομως οι ΟΑ δινουν "τροφη" για σχολιασμο με συνεχη προβληματα τι φταινε τα ΜΜΕ?\n...ήθελα να επισημάνω ότι η είδηση εμφανίστηκε εκτενέστατα π.χ. και στον Ελεύθερο Τύπο, που δεν είναι ακριβώς ο ορισμός αυτού που θα λέγαμε "αντιπολιτευόμενο" ΜΜΕ όπως το θέτεις...Κάποια στιγμή έπρεπε να το μάθει και ο κόσμος, εφόσον οι ΟΑ ανήκουν στο δημόσιο ταμείο.\nΠες τα χρυσοστομε! Αυτο ακριβως εννοω. Οτι στην συγκεκριμενη περιπτωση η αναφορα των ΜΜΕ επρεπε να ειναι εκτενης!\nΘα πει πως επειδη δεν εχει συμβει κατι αναλογο στην Α3 δεν μπορουμε να χαρακτηριζουμε ολα τα ΜΜΕ οτι εξυπηρετουν σκοπους ειναι αντιπολιτευτικα και γενικως συνομοσιολογιες.\nΕ, όχι και δεν έχει συμβεί κάτι με την Α3. Να σου θυμίσω το περιστατικό στην Ρόδο που χτύπησε τον κινητήρα στον διάδρομο ή αυτό στην Σαντορίνη που βγήκε το ά/φος εκτός διαδρόμου.\nΈχω πληροφορηθεί από δημοσιογράφο και από γνωστό που εργάζεται στην εταιρεία ότι η Α3 έχει κάνει σαφές (με εξώδικα) πως θα μυνήει οποιοδήποτε δημοσίευμα που θα θίγει την εικόνα της.Sorry για το off\nΈχω πληροφορηθεί από δημοσιογράφο και από γνωστό που εργάζεται στην εταιρεία ότι η Α3 έχει κάνει σαφές (με εξώδικα) πως θα μυνήει οποιοδήποτε δημοσίευμα που θα θίγει την εικόνα της.\nΓάτος ο κ. Βασιλάκης - τον παραδέχομαι.\nΓια το περιστατικο με τον κινητηρα δε ντο γνωριζω. Οσον αφορα στο περιστατικο για τον διαδρομο εγινε αναφορα απο τα ΜΜΕ. Και επισης ατο οτι απειλει η Α3 δε σημαινει οτι τα ΜΜΕ υπακοουν. Και δεν υπαρχει περιπτωση να το "βουλωσουν" αν συμβει κατι χοντρο οπου θα κινδυνευει η ασφαλεια των επιβατων (πιστεψε με ξερω τι σου λεω)


Επανορθωτική Χειρουργική | Πλαστικός Χειρουργός Βαδαρλή Θεσσαλονίκη\nΣώμα | Πλαστικός Χειρουργός Βαδαρλή Γεωργία Θεσσαλονίκη\nΕπανορθωτική Χειρουργική | Πλαστικός Χειρουργός Βαδαρλή Γεωργία Θεσσαλονίκη\nΗ αφαίρεση ενός τατουάζ μπορεί να γίνει χειρουργικά, όταν το επιτρέπει η έκτασή του και η περίσσεια του παρακείμενου δέρματος.\nΣε διαφορετική περίπτωση τα τατουάζ αντιμετωπίζονται με ειδικό τύπο Laser και με επαναλαμβανόμενες συνεδρίες.\nΜετά από έγκαυμα δευτέρου βαθμού βαθύ δημιουργείται ουλή υπερτροφική ή και ρικνωτική, η οποία προβληματίζει αισθητικά και πολλές φορές και λειτουργικά (περιορισμός στην κίνηση της άρθρωσης).\nΗ διόρθωση της ουλής μπορεί να γίνει με:\nχειρουργική αφαίρεση της ουλής και άμεση συρραφή, εφ’ όσον υπάρχει περίσσεια δέρματος\nχρήση διατατήρων δέρματος και στη συνέχεια εκτομή της ουλής και συρραφή\nτμηματική εκτομή της ουλής σε πολλές μικροεπεμβάσεις στη σειρά\nεγχύσεις τοπικά κορτιζόνης (τριαμκινολόνης ακετονίδης)\nπολλαπλές νύξεις στο δέρμα (skin needling)\nΟ καρκίνος του δέρματος εμφανίζεται συνήθως μεταξύ 40 έως 60 ετών. Τα τελευταία χρόνια παρουσιάζεται με αυξανόμενο ρυθμό και σε νεαρώτερα άτομα.\nΓια τον λόγο αυτό κάποιο ογκίδιο που εμφανίζεται στο δέρμα και επιμένει πάνω από τρεις μήνες, πρέπει να θεωρείται ύποπτο μέχρι να αποδειχθεί το αντίθετο.\nΗ χειρουργική θεραπεία είναι η καλύτερη λύση και η ιστολογική εξέταση επιβεβλημένη για να ταυτοποιηθεί η βλάβη και να βεβαιωθούμε ότι η αφαίρεση είναι πλήρης (έγινε εντός υγιών ορίων).\nΠρόκειται για καλοήθεις βλάβες του δέρματος, οι οποίες εμφανίζονται σε οποιοδήποτε σημείο του σώματος και μπορούν, κάτω από την επίδραση ορισμένων παραγόντων, να εκφυλιστούν σε κακοήθεις βλάβες. Η εμφάνισή τους οφείλεται σε διάφορους παράγοντες, όπως η ηλιακή ακτινοβολία, η κληρονομικότητα και η επίδραση ορμονών.\nΟι σπίλοι μπορούν να αφαιρεθούν για αισθητικούς λόγους ή γιατί ο δερματολόγος έκρινε απαραίτητη την ιστολογική τους εξέταση.\nΕάν διαπιστώσετε ότι η ουλή σας (μετά από τραυματισμό ή χειρουργείο) παρουσιάζει υπερτροφία που περιορίζεται στα όρια του αρχικού τραύματος τότε πρόκειται για υπερτροφική ουλή. Στην περίπτωση όμως που ξεπερνάει τα όρια του τραύματος και εκτείνεται στο υγιές δέρμα, πρόκειται για χηλοειδές.\nΔιάφοροι παράγοντες ευνοούν την ανάπτυξή τους, όπως η κληρονομικότητα, οι ορμονικές διαταραχές, η περιοχή του σώματος στην οποία εντοπίζονται, το είδος του τραύματος, και οι επιμολύνσεις.\nΤα χηλοειδή εμφανίζονται συχνότερα στην περιοχή του στέρνου και στους ώμους. Η αντιμετώπισή τους περιλαμβάνει χειρουργικές και μη επεμβατικές μεθόδους.\nΗ εμφάνιση μιας ουλής μετά από μια επέμβαση γενικής χειρουργικής ή μια καρδιοχειρουργική επέμβαση, είναι αυτό που πολλές φορές απασχολεί τον ασθενή και μετά το τέλος της θεραπείας του.\nΗ επιμελής συρραφή του τραύματος από τον γενικό χειρουργό ή τον καρδιοχειρουργό δεν εξασφαλίζει πάντα την καλή έκβαση της ουλής.\nΗ υπερτροφία ή το χηλοειδές συνήθως εμφανίζονται είκοσι έως τριάντα ημέρες μετά το χειρουργείο. Για τον λόγο αυτό η σύγκλειση του τραύματος και η μετεγχειρητική παρακολούθηση από πλαστικό χειρουργό αυξάνει την πιθανότητα να μη δημιουργηθεί υπερτροφική ουλή ή χηλοειδές.


« Εκκληση για να τρώνε λιγότερο κρέας οι Γερμανοί Ανοίγει ο δρόμος για τα τσιγάρα χωρίς νικοτίνη »\nΤα νέα μέσα επικοινωνίας, το ίντερνετ και η κινητή τηλεφωνία, τα οποία έχουν εισαχθεί για τα καλά στη ζωή των νεότερων, υποτίθεται ότι μας φέρνουν πιο κοντά, εξανεμίζοντας τις αποστάσεις. Είναι, όμως, όλα ρόδινα σε αυτό τον νεαρόκοσμο που επικοινωνεί με email και μηνύματα; Κάθε άλλο. Ενα πρόβλημα, το οποίο έγινε αντιληπτό από τους ειδικούς ήδη από τον πρώτο καιρό εμφάνισης του διαδικτύου, γίνεται όλο και πιο ορατό στις ημέρες μας. Πρόκειται για αυτό που ονομάζουν οι επαΐοντες «flaming» και αφορά την αποστολή ηλεκτρονικών επιστολών με περιεχόμενο προσβλητικό, προκλητικό ή τόσο «ωμό» που προκαλεί προβλήματα και σε πολλές περιπτώσεις ανοίγει το κουτί της Πανδώρας. Πρόκειται για την αποστολή email με τις σκέψεις ανθρώπων που κάθονται μόνοι τους, απομονωμένοι από τον υπόλοιπο κόσμο, μπροστά στο πληκτρολόγιό τους και λένε πράγματα που δεν θα αποκάλυπταν ποτέ αν βρίσκονταν πρόσωπο με πρόσωπο με τον παραλήπτη του κειμένου τους. Αυτό ακριβώς είναι το «φαινόμενο άρσης αναστολών». Στην ουσία είναι απλώς ο τρόπος με τον οποίο συμπεριφέρονται στο διαδίκτυο πολλοί από τους χρήστες του.\nΗδη, από το 2004, ο ψυχολόγος του πανεπιστημίου Ράϊντερ, Τζον Σούλερ, υποστήριζε ότι πολλοί παράγοντες συμβάλλουν στη διαδικτυακή απώλεια των αναστολών. Η ανωνυμία που προσφέρει το ίντερνετ εφόσον χρησιμοποιούμε ψευδώνυμο, το γεγονός ότι παραμένουμε αόρατοι για πολλούς, το ότι ενισχύεται η έννοια και η αντίληψη του εαυτού μας επειδή βρισκόμαστε και δρούμε μόνοι. Σημαντικό ρόλο έχει η ανυπαρξία «αρχής» που θα μπορούσε να ελέγχει τη συμπεριφορά μας. Η καταστολή των αναστολών, σημειώνει ο δρ. Σούλερ, μπορεί να είναι καλοήθης (όταν ένα ιδιαίτερα ντροπαλό άτομο ανοίγεται στο διαδίκτυο) ή «τοξική». Στις ηλεκτρονικές επιστολές, τις αναρτήσεις στο ίντερνετ (posting) και τις αίθουσες συζήτησης είναι αδύνατο (εφόσον βέβαια δεν υπάρχει κάμερα και μικρόφωνο) να ακούσουμε τη φωνή ή να δούμε την έκφραση του προσώπου αυτού που θα διαβάσει τι λέμε. Είναι, κατά συνέπεια, πολύ εύκολο να παρερμηνεύσουμε την πρόθεση του αποστολέα του email, ενός μηνύματος κοκ. Αν, λοιπόν, γράφουμε οργισμένοι ή εκνευρισμένοι, καθώς δεν διαθέτουμε τις πολύτιμες κοινωνικές πληροφορίες, είναι πολύ εύκολο να παρασυρθούμε, να γράψουμε κάτι ιδιαίτερα σκληρό, η προσβλητικό, και αμέσως το στείλουμε, ενώ η ψύχραιμη επαναξιολόγηση της κατάστασης θα μας έκανε να το πετάξουμε στα σκουπίδια. Για αυτό όταν επικοινωνείτε μέσω τεχνολογίας, προσοχή!\nΤι συμβαίνει στον εγκέφαλό μας\nΗ κοινωνική νευρολογία είναι ένας καινούργιος επιστημονικός τομέας που μπορεί να εξηγήσει τι συμβαίνει στον εγκέφαλο δύο ανθρώπων που έρχονται σε επαφή. Σύμφωνα με τους επιστήμονες τα κοινωνικά κυκλώματα του εγκεφάλου δεν μπορούν να λειτουργήσουν φυσιολογικά στον διαδικτυακό κόσμο. Στην κατά πρόσωπο επαφή ο εγκέφαλος αποκωδικοποιεί μία διαρκή πλημμυρίδα από συναισθηματικά μηνύματα και κοινωνικά σήματα τα οποία χρησιμοποιεί για να καθοδηγήσει την επόμενή μας κίνηση κατά τρόπο ώστε η σχέση με τον «απέναντι» να ευδοκιμήσει. Ολα αυτά συμβαίνουν, κατά κύριο λόγο, στα εγκεφαλικά κυκλώματα στο orbitofrontal φλοιό, όπου βρίσκεται και το κέντρο της συμπόνοιας.\nΟμως ο φλοιός χρειάζεται κοινωνικές πληροφορίες – όπως είναι μία μεταβολή του τόνου της φωνής- για να αντιληφθεί με ποιο τρόπο θα επιλέξει και διοχετεύσει τις παρορμήσεις μας.


ΚΙΝΑΛ: Μητσοτάκης και Τσίπρας πάνε σε διχαστική εκλογική αναμέτρηση - Aftodioikisi.gr\n«Ο κ. Μητσοτάκης και ο κ. Τσίπρας, ως λύση στα δικά τους αδιέξοδα, διαμορφώνουν συνειδητά το πλαίσιο μιας διχαστικής εκλογικής αναμέτρησης».\nΤο Κίνημα Αλλαγής βλέπει «διχαστικές» εκλογές πίσω από τα γεγονότα των τελευταίων ημερών και την κατακόρυφη όξυνση του πολιτικού κλίματος.\n«Είχαμε επισημάνει με την χθεσινή παρέμβαση της Προέδρου Φώφης Γεννηματά, ότι Κυβέρνηση και ΣΥΡΙΖΑ παίζουν με τη φωτιά, καλλιεργώντας συνειδητά μια επικίνδυνη όξυνση μακριά από τα πραγματικά προβλήματα της κοινωνίας.\nΟ ένας γιατί αποδεικνύεται αδύναμος και αναποτελεσματικός να διαχειριστεί την υγειονομική και οικονομική κρίση. Ο άλλος γιατί επιχειρεί και πάλι να καλύψει την απουσία πολιτικής, με την όξυνση και τον λαϊκισμό. Η κοινωνία όμως που δοκιμάζεται περιμένει απαντήσεις στα προβλήματα της», αναφέρει το ΚΙΝΑΛ


Mountain Mist Holiday Home Μουνάρ Ινδία - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nNH-49,Opp.Pallivasal Pipeline, Παλιβασάλ, Μουνάρ, Ινδία, 685612 - Προβολή στο χάρτη\nΠερισσότερες πληροφορίες για το Mountain Mist Holiday Home\nΑν αυτό που ψάχνετε είναι ένα ξενοδοχείο σε καλή θέση στη Μουνάρ, μην ψάχνετε πέρα από το Mountain Mist Holiday Home. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Με την βολική του τοποθεσία, το ξενοδοχείο προσφέρει εύκολη πρόσβαση στους προορισμούς της πόλης που πρέπει οπωσδήποτε να δείτε.\nΕπωφεληθείτε από ένα πλήθος ασυναγώνιστων υπηρεσιών και ανέσεων σε αυτό το ξενοδοχείο της Μουνάρ. Μια επιλογή από εξαιρετικές ανέσεις όπως τα δωρεάν WiFi σε όλα τα δωμάτια, 24ωρη ρεσεψιόν, υπηρεσία στάθμευσης οχημάτων, χώρος στάθμευσης οχημάτων, υπηρεσία δωματίου σας περιμένουν στο ξενοδοχείο.\nΑπολαύστε ανέσεις υψηλών προδιαγραφών κατά τη διαμονή σας. Ορισμένα δωμάτια περιλαμβάνουν υπηρεσία αφύπνισης, τηλεόραση, δορυφορική/καλωδιακή τηλεόραση, ντουζιέρα, καθιστικό - ό,τι πρέπει για να αναζωογονηθείτε μετά από μια γεμάτη μέρα. Οι αίθουσα παιχνιδιών του ξενοδοχείου είναι τα ιδανικά μέρη για να χαλαρώσετε και να ηρεμήσετε μετά από μια πολυάσχολη μέρα. Έξοχες υπηρεσίες και μια εξαιρετική τοποθεσία κάνουν το Mountain Mist Holiday Home την ιδανική βάση από όπου θα απολαύσετε την παραμονή σας στη Μουνάρ.


Με τέτοιο Λεάλι δεν πας πουθενά.. - Bam.gr\nΑρχική»ΑΡΘΡΟΓΡΑΦΙΑ»Με τέτοιο Λεάλι δεν πας πουθενά..\nΜε τέτοιο Λεάλι δεν πας πουθενά..\nΠέμπτη, 16 Μαρτίου 2017 23:16\nΟ Μπάμπης Χριστόγλου όχι μόνο στέκεται στα ατομικά λάθη της άμυνας αλλά χωρίς να μασάει τα λόγια του, εξηγεί ότι οφείλονται σε έλλειμμα ποιότητας\nΜε τέτοια άμυνα δεν γίνονται ευρωπαικές πορείες. Δεν λέω πως στην επίθεση μεγαλουργήσαμε αλλά πίσω μας κλαίγανε οι ρέγκες. Συγνώμη αλλά δεν πρόκειται για μια κακή βραδιά. Πρόκειται για θέμα ποιότητας. Ο τερματοφύλακάς σου αφήνει να παίζουν βόλλει μπροστά στην μικρή του περιοχή και ταυ περνάει η μπάλα δυο φορές κάτω από τα χέρια.\nΟ Μπάμπελ και ο Αμπουμπακάρι κερδίζουν τις προσωπικές μονομαχίες και οι στόπερ τους χάνουν από τα μάτια τους. Οσοι δεν βλέπουν το έλλειμμα ποιότητας και εμπειρίας μπορούν να βαυκαλίζονται ότι με τους ίδιους παίκτες του χρόνου, επειδή θα λείπει ο Μπέντο, θα κάνει ο Ολυμπιακός θαύματα…\nΚρίμα γιατί τι ταξίδι στην Ευρώπη θα μπορούσε να συνεχιστεί μετά την γκολάρα του Ελιουνούσι και την αποβολή του Αμπουμπακάρ. Ο Ολυμπιακός το προσπάθησε για κάποια λεπτά στο δεύτερο ημίχρονο και σου έδινε την εντύπωση πως θα βάλει το γκολ και θα πάρει την πρόκριση. Η τεσσάρα είναι βαριά και πονάει.\nΤα προβλήματα του ολυμπιακού δεν πρέπει να κρυφτούν κάτω από το χαλί ούτε βέβαια να φορτωθεί το οτιδήποτε στον Βούζα. Ο κόουτς ρίσκαρε στο δεύτερο ημίχρονο ψάχνοντας να κάνει επιθετική την ομάδα. Δυστυχώς ο Σεμπά με τον Μάριν δεν βοήθησαν καθόλου και για ένα ακόμα παιχνίδι ο Φορτούνης παρά την διάθεσή του , κινήθηκε στα ρηχά. Κουράστηκε ο Καμπιάσο, έγινε αλλαγή και η σεμνή τελετή έλαβε τέλος.\nΠερισσότερα σε αυτή την κατηγορία: « Μπέντο, ο Μάριν κι ο Καμπιάσο σου στέλνουν χαιρετίσματα… Μια κουβέντα για τον Πατριάρχη »


4 λάθη που κάνουμε όταν φτιάχνουμε πουρέ πατάτας - Unique By Ermes\nΈτσι θα φτιάξετε τον πιο νόστιμο πουρέ\nΤο βούτυρο είναι απαραίτητο για να έχει ο πουρές μια ωραία υφή, για αυτό μην βάζετε λιγότερο για να είναι πιο ελαφρύς. Εκτός από πουρέ, βέβαια, καλό είναι να προσθέσετε και γάλα (ή κρέμα γάλακτος) για να έχει ακόμα πιο πλούσια υφή και γεύση ο πουρές.\nΓια να απογειώσετε τη γεύση του πουρέ χρειάζεστε μυρωδικά, αλλά προσέξτε να είναι φρέσκα. Προσθέστε λίγο φρέσκο θυμάρι ή δενδρολίβανο στο γάλα πριν το προσθέσετε στις πατάτες!\nΤι κάνετε αν ο πουρές βγει λίγο πιο σφιχτός από ό,τι θέλατε; Οι περισσότεροι ρίχνουμε περισσότερο γάλα, όμως ο σωστός τρόπος για να τον αραιώσουμε είναι να ρίξουμε λίγο από το νερό μέσα στο οποίο έβρασαν οι πατάτες.\nΑγοράστε τα πιο φρέσκα υλικά για τις συνταγές σας από τα Debenhams Foodhall και γίνετε μέλος στο πρόγραμμα επιβράβευσης Unique by Ermes ώστε για κάθε αγορά 1€ να κερδίζετε 1 πόντο επιβράβευσης που μπορείτε να εξαργυρώσετε σε επόμενες αγορές σας, στα καταστήματα που είναι μέλη του Unique by Ermes. Κάντε την εγγραφή σας τώρα εδώ.\nDebenhams Foodhalltips μαγειρικήςδιατροφήπουρές πατάτας


η Aγάπη πάντα ελπίζει: Ιουνίου 2010\nΤΙ ΕΜΠΙΣΤΕΥΟΜΑΣΤΕ ΣΗΜΕΡΑ;\nΜΗΠΩΣ ΕΜΠΙΣΤΕΥΟΜΑΣΤΕ ΠΕΡΙΣΣΟΤΕΡΟ ΤΟΥΣ ΑΝΘΡΩΠΟΥΣ ΠΑΡΑ ΤΟΝ ΘΕΟ;\nΌταν μπαίνουμε στο λεωφορείο, ένας άνθρωπος οδηγεί το λεωφορείο, και όμως τον εμπιστευόμαστε. Μπαίνουμε στο λεωφορείο, καθόμαστε και μπορεί να μας πάρει και ο ύπνος, τόσο ήσυχοι είμαστε, τόση σιγουριά νιώθουμε.\nΌτι έχουμε... εμπιστοσύνη στον οδηγό του αυτοκινήτου.\nΜπαίνουμε στο αεροπλάνο και κρέμεται είτε η δική μας ζωή είτε όλων των επιβατών, στα χέρια και στην επινόηση και στην κατανόηση του πιλότου, και όμως είμαστε σίγουροι.\nΖητάμε και καλή θέση, ζητάμε και παράθυρο για να απολαμβάνουμε τη θέα, να πίνουμε και το καφεδάκι μας και να καμαρώνουμε ότι πετάμε στους αιθέρες.\nΌτι έχουμε εμπιστοσύνη σε έναν άνθρωπο που λέγεται πιλότος.\nΜας δίνει ο γιατρός μια συνταγή, μας δίνει κάποια φάρμακα και πηγαίνουμε στον φαρμοκοποιό, του δίνουμε τη συνταγή, παίρνουμε τα φάρμακα και φεύγουμε. Και τα παίρνουμε με πολλή ευλάβεια τα φάρμακα. Πειθαρχούμε απόλυτα στις οδηγίες του γιατρού. Έχουμε εμπιστοσύνη δηλαδή και στον φαρμαοκοποιό, αλλά και στον γιατρό.\nΑλλά αν έχουμε εμπιστοσύνη στους ανθρώπους, γιατί δεν έχουμε εμπιστοσύνη στον Θεό; Γιατί κλονίζεται η δική μας εμπιστοσύνη;\nΠάμε και γονατίζουμε και θέλουμε με το που χτυπάμε μια φορά την πόρτα του Θεού και των Αγίων, έχουμε την απαίτηση αμέσως να μας ανοίξουν.\nΑς αφήσουμε πάνω στα χέρια του Θεού το όλον της ζωής μας και να είμαστε σίγουροι ότι ο Κύριος θα επιλαμβάνεται όλων των αναγκών και των προβλημάτων της ζωής μας.\nΔεν έχω εμπιστοσύνη σε τίποτε άλλο, ούτε στον εαυτό μου, ούτε στα λεφτά μου, ούτε στα αξιώματά μου, ούτε στους δυνατούς, ούτε στους μεγάλους, ούτε στους τρανούς, ούτε στα παρόντα, ούτε στα μέλλοντα.\nΣΕ ΣΕΝΑ ΜΟΝΟ, ΚΥΡΙΕ, ΕΧΩ ΕΜΠΙΣΤΟΣΥΝΗ!!!\nΠηγή: ιστολόγιο Δι' ευχών των Αγίων (25/6/2010)\nΕτικέτες αγάπη, ζευγάρι, νέοι, πίστη, συναίσθημα\nΑντιγραφή από τα Ψήγματα Ορθοδοξίας (18/1/2010)\nΕτικέτες διδάγματα ζωής, πίστη\n-Γέροντα, πάντως αυτοί που ήθελαν να καταστρέψουν την κοινωνία έπιασαν τα θεμέλια, τις ρίζες, τα παιδιά· τα κατάστρεψαν.\n-Αυτά τα παιδιά είχαν καλή διάθεση, αλλά δεν μπόρεσαν να φρενάρουν τον εαυτό τους και παρασύρθηκαν. Γι' αυτό δίνουν τη σωστή απάντηση. Θέλω να πω, ένας λ.χ. θέλει να πάρει έναν δρόμο· τον θέλει, αλλά δεν μπορεί να τον τραβήξει. Και αυτόν που βλέπει να τον τραβάει, τον εκτιμάει. Αυτούς τους ανθρώπους δεν θα τους αφήσει ο Θεός, γιατί δεν έχουν κακότητα. Θα έρθει η ώρα που θα έχουν την δύναμη να τραβήξουν μπροστά.\n-Με την αγάπη. Αν υπάρχη αληθινή, αρχοντική αγάπη, αμέσως οι νέοι το πληροφορούνται και αφοπλίζονται. Έρχονται στο Καλύβι παιδιά, από χίλιες καρυδιές καρύδια, με διάφορα προβλήματα. Τους καλωσορίζω, τους κερνώ, τους μιλώ, και σε λίγο γινόμαστε φίλοι. Ανοίγουν την καρδιά τους και δέχονται και τη δική μου αγάπη. Μερικά, τα κακόμοιρα, είναι τόσο στερημένα! Διψούν για αγάπη. Φαίνεται αμέσως που δεν ένιωσαν αγάπη ούτε από μάνα, ούτε από πατέρα· δεν χορταίνουν. Έτσι άμα τα πονέσεις, άμα τα αγαπήσεις, ξεχνούν και τα προβλήματα, και τα ναρκωτικά ακόμη, φεύγουν και οι αρρώστιες, αφήνουν και τις αταξίες και έρχονται ευλαβικοί προσκυνητές μετά στο Άγιον Όρος. Γιατί πληροφορούνται κατά κάποιον τρόπο την αγάπη του Θεού. Και βλέπω έχουν μια αρχοντιά που σου ραγίζει την καρδιά. Να μη δέχονται μια οικονομική βοήθεια, ενώ έχουν ανάγκη, αλλά να πιάνουν δουλειά, για να τα βγάλουν πέρα και να πάνε την νύχτα στο σχολείο. Αυτά τα παιδιά αξίζει να τα βοηθήση κανείς. Στον Νέο Σιδηροδρομικό Σταθμό της Θεσσαλονίκης υπάρχουν σπίτια, όπου μένουν πολλά παιδιά μαζί, αγόρια και κορίτσια. Σε έναν χώρο για τρεις έμεναν δεκαπέντε. Είναι από διαλυμένες οικογένειες· άλλα κλέβουν, άλλα έχουν φιλότιμο και δεν μπορούν να κλέψουν. Από χρόνια έλεγα σε πολλούς να τα πλησιάσουν, να τα βοηθήσουν. Είχα πει να κάνουν κανέναν Ναό, να τα συμμαζεύουν. Τώρα έχουν κάνει ένα εκκλησάκι στον προστάτη των σιδηροδρομικών Απόστολο και Διάκονο Φίλιππο.\nΠάντως έχω καταλάβει πως, όταν μικρός κανείς δεν αξιοποιήσει τις ευκαιρίες που του δίνονται, πολλές φορές το εκμεταλλεύεται ο διάβολος. Γιατί λέει η παροιμία· «στη βράση κολλάει το σίδερο»; Οι σιδηρουργοί, όταν ήθελαν να κολλήσουν δύο σίδερα –μη βλέπετε τώρα που έχουν οξυγόνα κ.λπ.-, έβαζαν το σίδερο στη φωτιά και έριχναν ζεστό νερό και βόρακα και, μόλις το έβγαζαν ζεστό και πετούσε ακόμη σπίθες, τάκα-τάκα κολλούσε. Γιατί, αν τυχόν κρύωνε, δεν κολλούσε. Το ίδιο θέλω να πω και ο νέος, όταν του δίνονται ευκαιρίες, αν αδιαφορήσει, μετά θα αρχίσει να ασχολείται με τους άλλους, να κρίνει, να κατακρίνει, οπότε απομακρύνεται η Χάρις του Θεού. Ενώ, όταν έχει τη θεία ζέση, αν προσέξει, τότε κάνει προκοπή. Γι' αυτό οι γονείς, όσο μπορούν, να βοηθούν τα παιδιά, όταν είναι μικρά. Τα παιδιά είναι άδειες κασέτες. Αν γεμίσουν Χριστό, θα είναι κοντά Του πάντα. Αν όχι, είναι πιο εύκολο, όταν μεγαλώσουν, να παραστρατήσουν. Αν μικρά βοηθηθούν, και να ξεφύγουν αργότερα λίγο, πάλι θα συνέλθουν. Αν ποτισθεί το ξύλο με λάδι, δεν σαπίζει. Λίγο αν ποτισθούν τα παιδιά με ευλάβεια, με φόβο Θεού, δεν έχουν ανάγκη μετά.\nΠηγή: Γέροντας Παΐσιος, Λόγοι Α': Με πόνο και αγάπη για τον σύγχρονο άνθρωπο, Ιερό Ησυχαστήριο Ευαγγελιστή Ιωάννη του Θεολόγου Σουρωτής Θεσσαλονίκης.\nΑντιγραφή από το ιστολόγιο Τάλαντο (2/6/2010).\nΕτικέτες αγάπη, γ. Παΐσιος, γέροντες/γερόντισσες, νέοι\nΜου είναι δύσκολο να μιλήσω για την αγάπη. Τι να πρωτοαραδιάσω, σάμπως και ξέρω τι σημαίνει «αγάπη»! Ποιος γνωρίζει, αλήθεια, τι θα πει Αγάπη;\nΑπό μικρή ηλικία ακούμε τη λέξη, αλλά δεν ξέρω πόσοι από μας μάθαμε να την εννοούμε βαθιά μέσα μας. Τη λένε τα τραγούδια, τη λένε στις τηλεοράσεις, μα είναι η αγάπη τους μπλεγμένη με τα πάθη. Αγάπη που εκβιάζει για αγάπη, αγάπη που σβήνει τόσο εύκολα από το βάρος του εγώ και χάνεται τόσο άδοξα… Αγάπη περίεργη και φθαρτή. Μα είναι αυτή η τρύπια σημαία η αγάπη;\nΘε μου, είπες πως «ὁ Θεὸς ἀγάπη ἐστί» (Ιωάννου Α’, δ’ 16). Ποιος να γνωρίζει τι θα πει Αγάπη καλύτερα από τους αγίους Σου που έζησαν στην αγκαλιά της; Κι όμως κι αυτοί καταλαμβάνονται με δέος όταν πρέπει να μιλήσουν γι’ αυτήν.\n«Τρόμος και δέος κυριεύουν την ψυχή μου, όταν θελήσω να γράψω για την αγάπη του Θεού. Η καρδιά μου είναι φτωχή και δεν έχει τη δύναμη να περιγράψει την αγάπη του Κυρίου.» λέει ο Άγιος Σιλουανός! Και συνεχίζει: «”Αυτός μιλά συνεχώς για την αγάπη του Θεού”. Σε τι άλλο, όμως, να εντρυφούμε, παρά στον Θεό; Δεν μας δημιούργησε για να ζούμε αιώνια μαζί Του και να βλέπουμε τη δόξα Του; Όποιος αγαπά κάτι επιθυμεί να μιλά συνέχεια γι' αυτό. Με τον καιρό του γίνεται συνήθεια. Αν συνηθίσεις να σκέφτεσαι αδιάλειπτα τον Θεό, θα Τον έχεις πάντα στην ψυχή σου. Αν συνηθίσεις να σκέφτεσαι τα γήινα, τότε ο νους σου πάντα θα είναι στα γήινα. Και αν πάλι συνηθίσεις να μελετάς τα πάθη του Κυρίου και το αιώνιο πυρ, και αυτό θα αφομοιωθεί από την ψυχή σου.»\nΑναρωτιέμαι τι να 'ναι άραγε η αγάπη, ποιο είναι το πραγματικό της νόημα, ποιοι αλήθεια από μας την έχουν νιώσει και πώς μοιάζει... Στα σίγουρα όλοι πιστεύουν πως έχουν αγαπήσει, αγαπάνε ή θα αγαπήσουν κάποια στιγμή! Δεν μιλάμε, όμως, για τον έρωτα και το χρώμα του, που ίσως να 'ναι αυτό του φεγγαριού όταν είναι πανσέληνος. Μιλάμε για το χρώμα της Αγάπης που ίσως να 'ναι αυτό που έχουν τα μάτια του Θεού! Η Αγάπη που είναι ανιδιοτελής, θυσιαστική και ανυπολόγιστη για τον πλησίον μας, είναι η πολυτιμότερη αρετή. Ένα χαμόγελο, μια αγκαλιά, μια προσευχή για το φίλο ή εχθρό μας (ιδίως γι' αυτόν!), μπορεί και ν' αποτελούν τις επενδύσεις για μια πραγματικά ευτυχισμένη ζωή, αφού μ' αυτόν τον τρόπο ο κόσμος μας δεν περιστρέφεται γύρω από τον μίζερο εαυτό μας. Αντίθετα, η ζωή μας περιστρέφεται γύρω από την Αγάπη και αυτή μας ανταμείβει με την ευφορία της παρουσίας του Θεού στην ψυχή μας.\nΜπορούμε, αλήθεια, ν' αγαπήσουμε με όλη μας την καρδιά; Ειλικρινά δεν γνωρίζω! Σίγουρα μπορούμε να το τολμήσουμε. Αξίζει να το τολμήσουμε. Το πραγματικό εκτόπισμα του ανθρώπου διαφαίνεται από το μέγεθος της αγάπης που έχει μέσα του. Το μεγαλείο του καθορίζεται απ' όλα εκείνα τα θετικά συναισθήματα που καλλιεργεί στα μύχια της ψυχής του, διακτινώνοντάς τα προς όλες τις κατευθύνσεις.\nΜια για πάντα μας δόθηκε η εντολή: Αγάπα και κάνε ό,τι θέλεις. «Αν μιλήσεις, μίλα από αγάπη. Αν σιωπήσεις, σιώπα από αγάπη. Αν συγχωρήσεις, συγχώρα από αγάπη. Έχε πάντα ριζωμένη στα βάθη της καρδιάς την αγάπη. Από μια τέτοια ρίζα μόνο καλό μπορεί να προέλθει. Αγάπα τον Θεό και κάνε ό,τι θέλεις.» (Ιερός Αυγουστίνος)\nΠράγματι όλα θα ήταν τόσο απλά αν οι πράξεις μας υποκινούνταν από ατόφυια αγάπη, από αγνότητα συναισθημάτων. Αν αντιλαμβανόμασταν ορθά το νόημα της αγάπης θα αγκαλιάζαμε όλο τον κόσμο, θα σκορπίζαμε χαμόγελα παντού, θα είχαμε υπομονή, θα δίναμε πάντα μια δεύτερη ευκαιρία στους άλλους.\nΌμως σήμερα πόρρω απέχουμε από την πάλαι ποτέ αθώα παιδικότητα μας, την οποία ποτέ δεν έπρεπε να είχαμε χάσει. Έχουμε καταντήσει να είμαστε περισσότερο… φθορείς παρά φορείς της ανθρωπιάς. Κι όμως η κατάσταση τούτη, αν είναι όπως πιστεύω δηλ., θα μπορούσε ν' ανατραπεί αν προσπαθούσαμε να ξαναντικρίσουμε τον κόσμο με τα μάτια του παιδιού που κρύβει ο καθένας μέσα του. Μάτια που δεν θέλουν τίποτε άλλο παρά να δώσουν και να πάρουν αγάπη!\nΘε μου, μάθε με να αγαπώ αληθινά!\nΕτικέτες Άγ. Σιλουανός, αγάπη, αλήθεια, ανιδιοτέλεια, θυσία, Ιερός Αυγουστίνος, παιδιά, σκέψεις


Το ρίσκο του Μπέου με την UEFA και το κίνητρό του • Η Άποψη\nΤο ρίσκο του Μπέου με την UEFA και το κίνητρό του\nΑπό A. A.\t 19:08 - 02/11/2019 Τελευταία Ενημέρωση 18:17 - 29/09/2020\nΣυζητήθηκε σε πολλά στέκια η αποκάλυψη της «A» ότι ο Αχιλλέας Μπέος βαδίζει στα χνάρια του Γιάννη Παπαδόπουλου.\nΑπό τον περασμένο Ιανουάριο είχε προαναγγείλει ο δήμαρχος Βόλου την προσφυγή στη Δικαιοσύνη κατά της ΕΠΟ, της Super League και της UEFA για τον τρόπο που αντιμετώπισαν το 2010 τον Ολυμπιακό Βόλου. Άλλο είναι, όμως, να λες και κάτι, και εντελώς διαφορετικό να πράττεις κιόλας.\nΕιδικά όταν ο… προλαλήσας πρέπει να τα βάλει με έναν κολοσσό, όπως είναι η Ευρωπαϊκή Συνομοσπονδία. Με τη λίγκα και την ελληνική ομοσπονδία μπορεί να τα βάλει ο οποιοσδήποτε. Και, μάλιστα, με αρκετές πιθανότητες επιτυχίας. Αλλά πώς τα βάζεις με κοτζάμ UEFA; Εδώ, βέβαια, υπάρχει εξήγηση. Τη δίνουν όσοι βρίσκονται στο περιβάλλον του Μπέου.\nΠροφανώς έχουν αποκτήσει γνώση των σκέψεων που κάνει ο δήμαρχος. «Πώς θα κερδίσει τη διαμάχη με την ΕΠΟ εάν δεν στραφεί και κατά της UEFA, που τον απέκλεισε άμεσα από τις διεθνείς διοργανώσεις;» είναι το ρητορικό ερώτημα-απάντηση στις απορίες για το ρίσκο που παίρνει ο Μπέος.\nΟυσιαστικά, ο Αχιλλέας αντιστρέφει τη λαϊκή ρήση «μας φταίει ο γάιδαρος, βαράμε το σαμάρι». Το πηγαίνει εντελώς αντίστροφα. Βαράει τον γάιδαρο, για να πάρει το σαμάρι, όπως λένε και στα χωριά της Μεσσηνίας.\nΘεσσαλονίκη: Τον «οδικό χάρτη» για το 1ο Διαβουλευτικό Συνέδριο του ΜέΡΑ25 παρουσίασε ο Γ. Βαρουφάκης\n«Περίπατος» της ΑΕΚ στο ΟΑΚΑ, με… θεατή τον Πανιώνιο


Ντόρτμουντ σε combo και το 1.76 στο Τορίνο! – Sierafm.gr -SI.E.RA FM 1053 Σιάτιστα\nΈκανε πολύ καλή εμφάνιση η Τορίνο στο Μιλάνο και πήρε το 0-0 από τη Μίλαν. Μάλιστα, βάσει της εικόνας της θα μπορούσε να πάρει ακόμα και τη νίκη. Τρέχει ένα σερί τεσσάρων αγωνιστικών χωρίς ήττα η «γκρανάτα», που απόψε θα έχει πλήθος κόσμο στο πλευρό της, στο σημαντικότερο εντός έδρας παιχνίδι της σεζόν. Στον αντίποδα, η Γιουβέντους δεν πάτησε γκάζι μεσοβδόμαδα και ηττήθηκε με σκορ 2-1 από τη Γιούνγκ Μπόις στην Ελβετία. Βέβαια, ήδη είχε εξασφαλίσει την πρωτιά στον όμιλο. Στο πρωτάθλημα προέρχεται από την πολύ σημαντική νίκη με σκορ 1-0 στο εντός έδρας ντέρμπι με την Ίντερ. Έχουν κίνητρο απόψε οι «μπιανκονέρι», ωστόσο αξία υπάρχει στο ενδεχόμενο να σκοράρει η Τορίνο. Θα πάμε με το over 0.5 γκολ των γηπεδούχων από την goalbet.


Επίθεση με τσεκούρι στη Θεσσαλονίκη στη μέση του δρόμου\nΒρίσκεστε εδώ: Αρχική » Ειδήσεις » Θεσσαλονίκη: Άνδρας επιτέθηκε με τσεκούρι σε γυναίκα στη μέση του δρόμου\nΔημοσιεύτηκε στις: 16 Ιούλ - 16:48\nΕπίθεση με τσεκούρι στη Θεσσαλονίκη το μεσημέρι της Τρίτης στη μέση του δρόμου και συγκεκριμένα στους Αμπελόκηπους.\nΕπίθεση με τσεκούρι στη Θεσσαλονίκη στη μέση του δρόμου σημειώθηκε σήμερα το μεσημέρι. Πιο συγκεκριμένα, σύμφωνα με τις πρώτες πληροφορίες ένας μεσήλικας άνδρας επιτέθηκε σε μια γυναίκα με αιχμηρό και βαρύ αντικείμενο, με τις πηγές να αναφέρουν πως είναι τσεκούρι.\nΟ άνδρας την τραυμάτισε σε δημόσιο χρόνο και συγκεκριμένα στη μέση του δρόμου. Το θύμα είναι μια 53χρονη γυναίκα από τη Μολδαβία, ενώ ο δράστης είναι ένας άνδρας στην ίδια περίπου ηλικία, ομογενής απ τη Γεωργία.\nΗ επίθεση έγινε στους Αμπελόκηπους μπροστά στα έκπληκτα μάτια κατοίκων και περαστικών. Η άτυχη γυναίκα κατά πληροφορίες, περπατούσε ανυποψίαστη όταν ο άνδρας της επιτέθηκε και τη χτύπησε στο κεφάλι.\nΗ γυναίκα τραυματίστηκε σοβαρά και στο σημείο βρέθηκε άμεσα ένα ασθενοφόρο του ΕΚΑΒ διακόμισε τη γυναίκα στο νοσοκομείο «Παπαγεωργίου» όπου και νοσηλεύεται.\nΜετά από καταδίωξη της αστυνομίας, ο δράστης συνελήφθη και κρατείται στο Αστυνομικό Τμήμα Αμπελοκήπων – Μενεμένης. Μέχρι στιγμής παραμένουν άγνωστα τα αίτια της επίθεσης κι αν οι δυο τους γνωρίζονταν, αν είχε προηγηθεί κάποιος τσακωμός κι αν είχαν κάποια σχέση.


Δρομοκήρυξ: ΓΙΑ ΤΟΝ ΠΙΣΤΟ ΔΕΝ ΥΠΑΡΧΕΙ ΘΑΝΑΤΟΣ.\nΓΙΑ ΤΟΝ ΠΙΣΤΟ ΔΕΝ ΥΠΑΡΧΕΙ ΘΑΝΑΤΟΣ.\nΆγιος Ισίδωρος ο Πηλουσιώτης (370-449 μ.Χ.)\nΨάλλουμε όλοι οι Χριστιανοί την νίκη κατά του θανάτου, στον παιάνα της Αναστάσεως, «Χριστός Ανέστη εκ νεκρών θανάτω θάνατον πατήσας…»!!!\nΠόσοι, όμως, το πιστεύουμε αυτό πραγματικά;;; Δυστυχώς ελάχιστοι…\nΕάν, πραγματικά, είχαμε την πίστη που είχαν και έχουν οι Άγιοί μας (διότι Άγιοι υπήρχαν και θα υπάρχουν πάντοτε!!), τότε και μόνον τότε, θα αντιμετωπίζαμε τον βιολογικό θάνατο, ως ελεύθερο φτερούγισμα στην αγκαλιά του Θεού!!\nΝαι, αλλά για να αποκτήσουμε τέτοια πίστη, πρέπει οπωσδήποτε να καθαρίσουμε την καρδιά από τα πάθη μας, αφού προηγουμένως με βαθεία ταπείνωση και μετάνοια αφήσουμε τα βάρη των αμαρτιών μας στα ματωμένα Πόδια του Εσταυρωμένου Λυτρωτή μας, δια του μυστηρίου της ι. εξομολογήσεως!!\nΕν συνεχεία, με συνέπεια και με βαθειά ελπίδα, μέχρι το τέλος της ζωής μας, να αποφασίσουμε, να μην εγκαταλείψουμε τον καλόν αγώνα της αρετής, όπως ο Απόστολος Παύλος, που έφθασε να καταγράψει το επισφράγισμα των ηρωϊκών αγώνων του με χρυσά γράμματα: «Τὸν ἀγῶνα τὸν καλὸν ἠγώνισμαι,… λοιπὸν ἀπόκειταί μοι ὁ τῆς δικαιοσύνης στέφανος» (Τιμόθ. Β΄ 4,7-8)!!!\nΟ Άγιος Ισίδωρος ο Πηλουσιώτης (370-449 μ.Χ.), είναι ένας από τους επιφανεστέρους και πολυγραφωτέρους Οσίους και Ασκητάς, που ασκήτεψε στο Πηλούσιον Όρος, της Αιγύπτου.\nΜόνον οι επιστολές του υπολογίζεται ότι είναι πάνω από δέκα χιλιάδες (10.000)!!!\nΗ θεολογική του κατάρτιση συνδυασμένη με την ανεπίληπτη ασκητική ζωή του, τον κατέστησαν σε όλους τους συγχρόνους του σεβαστό παράδειγμα προς μίμησιν και διαχρονικά, σ’ έναν από τους μεγαλυτέρους και πλέον φωτισμένους πνευματικούς διδασκάλους!!\nΗ μνήμη του εορτάζεται στις 4 Φεβρουαρίου.\nat Αυγούστου 02, 2019


Παρατήρηση Ηλίου - Εκλείψεων - ΤΗΛΕΣΚΟΠΙΑ, ΚΙΑΛΙΑ, ΜΙΚΡΟΣΚΟΠΙΑ, CELESTRON,VIXEN,ZEISS,SKYWATCHER, ΒΙΒΛΙΑ ΑΣΤΡΟΝΟΜΙΑΣ, ΑΓΟΡΑ ΑΘΗΝΑ - ΘΕΣΣΑΛΟΝΙΚΗ\nΠάρτε τα μέτρα σας, γιατί ο Ήλιος… δεν αστειεύεται!\nΤα γυαλιά Solar Viewer Astrosolar Silver/Gold, γερμανικής κατασκευής, προστατεύουν τα μάτια σας κατά τη διάρκεια ηλιακής παρατήρησης. Είναι η ΑΠΟΛΥΤΗ λύση για να απολαύσετε μια μερική έκλειψη Ηλίου ή να δείτε κηλίδες στον Ήλιο οποιαδήποτε μέρα.\nΑποκτήστε τώρα τον πιο συνοπτικό και κατατοπιστικό οδηγό για την παρατήρηση και τη φωτογράφηση της έκλειψης. Μάθετε περισσότερα\nΗλιακό Φιλτρο υψηλής προστασίας BAADER. Παρατηρήστε και φωτογραφήστε την ηλιακή δραστηριότητα με ασφάλεια με το καλύτερο Ηλιακό φίλτρο που υπάρχει! Το Ηλιακό φίλτρο Baader με μεμβράνη AstroSolar. Μάθετε περισσότερα\nΗλιακό Φιλτρο υψηλής προστασίας BAADER. Παρατηρήστε και φωτογραφήστε την ηλιακή δραστηριότητα με ασφάλεια με το καλύτερο Ηλιακό φίλτρο που υπάρχει! Το Ηλιακό φίλτρο Baader με μεμβράνη Astro Solar. Μάθετε περισσότερα\nΤο νέο ηλιακό φίλτρο “Continuum” της Baader είναι σχεδιασμένο έτσι ώστε να βλέπουμε καλύτερα την κοκκίαση και τις κηλίδες του ήλιου. Με την μετάδοση μια συγκεκριμένης περιοχής του φάσματος περίπου στα 540nm, χωρίς γραμμές εκπομπής και απορρόφησης, το ηλιακό φίλτρο “Continuum” είναι σε θέση να αυξήσει την αντίθεση και να μειώσει τα προβλήματα λόγω της ατμοσφαιρικής διαταραχής. Μάθετε περισσότερα\nΦΙΛΤΡΟ ASTROSOLAR TELESCOPE FILTER 240mm


ΛΟΥΤΡΑΚΙ: «Έφυγε» η σύζυγος του ιερέα Δημήτριου… | Loutraki 365\n18 Νοε, 2019 | 16:00 By Αλέξανδρος Κανδρής\nΜετά από βραχύχρονη ασθένεια εκοιμήθη η Καμέλια Σουσούνη, Πρεσβυτέρα του Ιερέως π. Δημητρίου Σουσούνη, Εφημερίου του Ι. Ναού Τιμίου Προδρόμου Λουτρακίου.\nΤην Εξόδιο Ακολουθία τέλεσε ο Σεβασμιώτατος Μητροπολίτης μας κ. Διονύσιος παρισταμένου και του Θεοφιλεστάτου Επισκόπου Κεγχρεών κ. Αγαπίου, Πρωτοσυγκέλλου της Ι. Μητροπόλεώς μας, την Παρασκευή, 15 Νοεμβρίου 2019, στον Ιερό Ναό Τιμίου Προδρόμου Λουτρακίου, με την συμμετοχή Ιερέων και πλήθους κόσμου.\nΟ Σεβασμιώτατος Μητροπολίτης μας απηύθηνε λόγους παραμυθητικούς και επιστηρικτικούς προς τον σύζυγό της, Ιερέα π. Δημήτριο, και τους λοιπούς συγγενείς, με αφορμή το θλιβερό γεγονός του θανάτου της νέας σε ηλικία Πρεσβυτέρας. Παράλληλα, ομίλησε για το υπούργημα των Πρεσβυτερών στον χώρο της Εκκλησίας μας, αλλά και ιδιαιτέρως της μακαριστής Καμελίας, η οποία διακονούσε και ως μαγείρισσα στον Γηροκομείο Ανδρών της Ι. Μητροπόλεως μας με την επωνυμία «Το Έργο του Αποστόλου Παύλου». Ολοκληρώνοντας, ευχήθηκε να είναι αιωνία η μνήμη της και το παράδειγμα της να εμπνεύσει και άλλες νέες κοπέλες να γίνουν «συγκυρηναίες» στον Ιερατικό βίο, ως Πρεσβυτέρες.Ας είναι αιωνία η μνήμη της\nΠΡΟΣΟΧΗ! Κλείνει αύριο η Αθηνών – Κορίνθου και στα 2 ρεύματα


Αιμοδοσία : Το ήξερες ότι το αίμα λήγει σε ένα μήνα; - Agioi Theodoroi.gr\nHome ΔΙΑΦΟΡΑ Αιμοδοσία : Το ήξερες ότι το αίμα λήγει σε ένα μήνα;\nΑιμοδοσία : Το ήξερες ότι το αίμα λήγει σε ένα μήνα;\nΚαινοτόμες στρατηγικές που στοχεύουν στην εκπαίδευση μιας καινούριας γενιάς συνειδητοποιημένων αιμοδοτών που θα υιοθετήσουν την κουλτούρα της επαναλαμβανόμενης αιμοδοσίας με πρακτικές προσαρμοσμένες στον τοπικό πολιτισμό και περιβάλλον, αναπτύσσει το ερευνητικό πρόγραμμα «Αιμοδοσία365» της Ιατρικής Σχολής του Εθνικού Καποδιστριακού Πανεπιστημίου Αθηνών με την υποστήριξη του κοινωφελούς Ιδρύματος «Ι. Λάτση».\nΤο πρόγραμμα ξεκίνησε την καμπάνια ενημέρωσης με τη δημιουργία τηλεοπτικού σποτ με μήνυμα «το ήξερες ότι το αίμα λήγει σε ένα μήνα;» ενώ συνεχίζει την δράση ενημέρωσης για την εθελοντική αιμοδοσία σε συνεργασία με τις αιμοδοσίες των πανεπιστημιακών νοσοκομείων της χώρας και δήμων της Αττικής.\nΌπως τονίζει η επιστημονική υπεύθυνη του προγράμματος Καθ. Αιματολογίας – Ιατρικής των Μεταγγίσεων της Ιατρικής Σχολής του ΕΚΠΑ Μαριάννα Πολίτου, «το αίμα μετά από την προσφορά του διαχωρίζεται και παρασκευάζονται τα παράγωγά του: τα συμπυκνωμένα ερυθρά, το πλάσμα και τα αιμοπετάλια. Τα ερυθρά αιμοσφαίρια μπορούν να διατηρηθούν σε ψυγείο στους 4οC για έως και 42 ημέρες. Τα αιμοπετάλια μπορούν να διατηρηθούν σε αναδευτήρες σε θερμοκρασία δωματίου για έως και πέντε ημέρες, ενώ το πλάσμα καταψύχεται και μπορεί να διατηρηθεί σε καταψύκτες για έως και ένα χρόνο».\nΜε την πολύτιμη βοήθεια των διευθυντών των Αιμοδοσιών των Πανεπιστημιακών Νοσοκομείων της χώρας Π.Γ.Ν Ρίου Πατρών (Δ/ντρια κ. Μούγιου), ΠΑΓΝΗ Ηρακλείου (Δ/ντρια κ. Λυδάκη), Π.Γ.Ν.. Ιωαννίνων (Δ/ντρια κ. Ζερβού), Π.Γ.Ν. Λάρισας (Δ/ντρια επ. καθ, κ. Κώτση), Π.Γ.Ν. Αλεξανδρούπολης (Δ/ντης κ. Μαρτίνης), Π.Γ.Ν. Αττικό (Δ/ντης Καθ. κ. Τσαντές) Π.Γ.Ν..ΑΧΕΠΑ (Δ/ντρια κ. Χατζηκύρκου) η δράση μεταφέρει το μήνυμα σε όλη την Ελλάδα με προβολή σε κεντρικά σημεία αιμοδοσιών των πόλεων και αναφορές στον τοπικό τύπο.\nΕπιπλέον οι Δήμοι Αθηναίων, Πειραιά, Γλυφάδας, Αγίου Δημητρίου, Πετρούπολης, Ελευσίνας, Βριλησσίων, Ταύρου Μοσχάτου υιοθέτησαν την καμπάνια και χρησιμοποιούν υλικό της για την ευαισθητοποίηση του κοινού.\nΚαθώς η εμπειρία και η γνώση του εθελοντή αιμοδότη έχει σημαντικό αντίκτυπο στην προσδοκία της επαναλαμβανόμενης δωρεάς η δράση «αιμοδοσία 365» παρέχει την απαραίτητη στοχευμένη υποστήριξη για την δημιουργία μίας εκτεταμένης ευαισθητοποίησης που έχει ως αφετηρία την κατανόηση των υπαρκτών φόβων και ανησυχιών και των ερωτημάτων του υποψήφιου αιμοδότη.\nΣκοπός της είναι να οδηγήσει στην καλλιέργεια της στάσης του ενεργού πολίτη, την ενίσχυση της ενσυναίσθησης και της προσφοράς και την ενδυνάμωση του αιμοδότη στον πρωταγωνιστικό του ρόλο σε θέματα που άπτονται στις ανάγκες της αιμοδοσίας της κοινότητάς του.\nΗ δράση αιμοδοσία 365 σε συνεργασία με τα δημοτικά Ιατρεία του Δήμου Αθηναίων θα διοργανώσει εθελοντική αιμοδοσία στο χώρο της Νομικής του ΕΚΠΑ την Πέμπτη 7 Απριλίου 2022.


«Η συντριπτική πλειονότητα του ελληνικού λαού επιθυμεί την παραμονή της χώρας στην ευρωζώνη. – pes.gr\nHome / Οικονομία / «Η συντριπτική πλειονότητα του ελληνικού λαού επιθυμεί την παραμονή της χώρας στην ευρωζώνη.\t«Η συντριπτική πλειονότητα του ελληνικού λαού επιθυμεί την παραμονή της χώρας στην ευρωζώνη.\n65 Views Υπάρχει «πολλή δουλειά» να γίνει ακόμα στην Ελλάδα, εκτιμά ο Μπενουά Κερέ, μέλος του εκτελεστικού συμβουλίου της Ευρωπαϊκής Κεντρικής Τράπεζας (ΕΚΤ) σε δηλώσεις του στο γαλλικό πρακτορείο ειδήσεων (AFP).\nΣε κάθε περίπτωση, το ενδεχόμενο του «Grexit», της εξόδου της χώρας από την ευρωζώνη, «δεν αποτελεί υπόθεση εργασίας» για την ΕΚΤ, πρόσθεσε.\nΠηγή: http://www.skai.gr/news/finance/article/280106/kere-uparhei-polli-douleia-na-ginei-akoma-stin-ellada/\tGrexit ΕΚΤ ευρωζώνη\t2015-04-23\nTagged with: Grexit ΕΚΤ ευρωζώνη\nPrevious: Η SkyGreece ανοίγει φτερά για την Αμερική\nNext: Γιούρκι Κατάινεν Σκοπός της επίσκεψής του Φιλανδού αξιωματούχου,


ΟΡΑΜΑ ΔΗΜΟΥ ΛΑΓΚΑΔΑ: Ποιός νοιάζεται για την Ελλάδα;\nΆραγε ως Έλληνες αγαπάμε πραγματικά αυτή τη χώρα; Θεωρώ δεδομένο πως όταν αγαπάς κάτι το προστατεύεις και δεν το αφήνεις να ξεπέσει ποτέ σε τέτοιο σημείο. Σίγουρα πάντως δεν το αφήνεις σε χέρια άλλων.\nΜου φαίνεται ότι, εν τέλει, πιο πολύ προσπαθούμε να ξεγελάσουμε με υπερπατριωτικές φαμφάρες τις ενοχές που κάποιοι τεχνηέντως μας δημιούργησαν. Και φυσικά ως ανιστόρητος λαός, όπως αποδεικνυόμαστε, μπήκαμε αναντίρρητα σε αυτό το γαϊτανάκι.\nΠολύ λίγοι, πάντως, φαίνεται πως νοιάζονται πραγματικά για τις τύχες της Ελλάδας. Και δεν βρίσκονται ούτε στην πολιτική σκηνή, ούτε στους εθνικιστικούς κύκλους, ούτε μέσα σε πορείες και ψευτοϊδεολογικές εξεγέρσεις που ξεκινούν από τα κοινά πολιτικοοικονομικά συμφέροντα κάποιων. Αυτούς που πραγματικά αγαπούν αυτή τη χώρα τους βρίσκεις εκεί που υπάρχει η ορθολογική σκέψη. Και στις μέρες μας είναι δυσεύρετοι…\nΕίμαι μήπως υπερβολικός; Όταν αγαπάς κάποιον, δεν είσαι διατεθειμένος να κάνεις τα πάντα γι’ αυτόν χωρίς να σε νοιάζει το τίμημα; Πόσοι είναι αυτοί που το κάνουν; Αφήνω στην άκρη όλους τους πολιτικούς ανεξαρτήτως «χρώματος» και τους όποιους κρατικοδίαιτους και απευθύνω ανοιχτά το ερώτημα σε κάθε απλό πολίτη αυτής της χώρας. Ποιός είναι αυτός που είναι διατεθειμένος να πράξει ουσιαστικά και όχι να λέει λόγια του αέρα, παριστάνοντας τον πατριώτη ή τον δήθεν επαναστάτη;\nΘα πουν κάποιοι ότι ο απλός κόσμος «δεν ξέρει» και πως δεν έχει τη δύναμη- οι άλλοι την έχουν. Λάθος. Η αλήθεια είναι πως ο κόσμος είναι αυτός που έχει την πραγματική δύναμη, αλλά δε νοιάστηκε. Εδώ έγκειται το μεγαλύτερο έλλειμμα θαρρώ. Στο ουσιαστικό ενδιαφέρον.\nΠόσοι είναι αυτοί που παρακολουθούν στενά τη ροή των πολιτικών εξελίξεων για τη χώρα, ώστε να αποκτήσουν ουσιαστική άποψη επί των θεμάτων; Πόσοι διάβασαν Ιστορία, για να διαπιστώσουν το flashback που βιώνουμε και έχοντας πλέον την «τεχνογνωσία» να βρούνε και τους τρόπους να αποφευχθούν τα στραβά του παρόντος, προς ένα πιο λειτουργικό μέλλον; Πόσοι είναι αυτοί που την κρίσιμη στιγμή άφησαν στην άκρη τους εθνικιστικούς παροξυσμούς και πρόταξαν το γενικό συμφέρον, για να διατυπώσουν έστω και μισό ορθό και ατράνταχτο επιχείρημα που να μην είναι ικανός να αμφισβητήσει ο όποιος «εντεταλμένος»; Ποιος γνωρίζει τη λέξη εθνισμός;\nΗ ιστορία που καθημερινά γράφεται, δείχνει ότι είναι ελάχιστοι αυτοί που έχουν καλή απάντηση στα παραπάνω ερωτήματα. Και το δυστύχημα είναι ότι αυτούς τους λίγους, ελάχιστοι έχουν τη θέληση να τους αφουγκραστούν.\nΌχι, οι πιο πολλοί προτιμούν το συρμό. Τους ενδιαφέρει μόνο να κομπορρημονούν μέσα σε έναν όχλο απαίδευτων και αμόρφωτων που δε νοιάστηκε ποτέ αληθινά για κάτι πέρα από το εύκολο και το φανταχτερό. Τους ενδιαφέρει αυτό που θα ικανοποιήσει τη ματαιοδοξία χωρίς να λογαριάζουν το τίμημα της αδιαφορίας τους για ότι έχει σχέση με κάτι έξω από αυτά. Για την αληθινή ζωή, τις αξίες και τις ιδέες που αφανίζονται καθημερινά, προδιαγράφοντας έναν αργό θάνατο για ό, τι σημαίνει Ελλάδα.\nΛοιπόν, δε μας φταίνε ούτε ξένοι, ούτε εγχώριοι προδότες, ούτε κανείς άλλος. Αυτοί υπήρχαν και πάντα θα υπάρχουν. Εμείς, όμως, οι «αγνοί και αμόλυντοι» που καφιόμαστε για την «Άρεια» καταγωγή μας και δήθεν λατρεύουμε αυτή τη χώρα, τι πραγματικά κάνουμε για να τη σώσουμε από αυτούς; Τίποτα, εκτός από το να γινόμαστε όμοιοί τους. Αυτός είναι και ο λόγος που καταντήσαμε να παίρνουμε τοις μετρητοίς κάθε βλάκα που ξεστομίζει ειρωνικά ένα «μαζί τα φάγαμε», δημιουργώντας στον εαυτό μας πλαστές ενοχές.\nΑγάπη χωρίς προσπάθεια δε λογίζεται για αγάπη. Επικρατέστερα χαρακτηρίζεται ως φούμαρα. Και, βέβαια, πορευόμενοι κατ’ αυτό τον τρόπο, αφού δεν έχουμε πραγματική αγάπη εμείς για την Ελλάδα, πάντα θα περιμένουμε να σώσουν τη χώρα, ως εκ θαύματος και από ανιδιοτελή αγάπη γι’ αυτή- τι ειρωνεία- κάποιοι ομογενείς. Όπως «αγαπάμε» τους μακρινούς συγγενείς που μας στέλνουν κανα πάκο φρέσκα δολάρια και ξαφνικά θυμόμαστε να τους πάρουμε τηλέφωνο…\nΚαι μόνο να γεννηθεί σε κάποιον μια τέτοια ελπίδα, δείχνει ξεκάθαρα πως δεν έχει καμία διάθεση να προσπαθήσει, καμία διάθεση για αλλαγή. Δείχνει μόνο πως έχει μάθει να αγαπάει πραγματικά την εύκολη λύση, αγαπάει το βόλεμα που έχει χτίσει μέσα από έναν σωρό καιροσκοπικές κουτοπονηριές.\nΔυστυχώς, όμως, αυτό είναι το παρόν της Ελλάδας και του Έλληνα. Ένα παρόν που χτίστηκε πάνω στην ατομική ευκολία και όχι σε καθολικές αξίες που να αποτελέσουν ακλόνητο θεμέλιο της χώρας και του έθνους. Όχι, δε μιλάω απαισιόδοξα. Θα έλεγα πως μιλάω πολύ αισιόδοξα από τη στιγμή που όλα επαφίενται σε εμάς τους ίδιους. Σε τελική ανάλυση είναι απλά τα πράγματα. Νοιάζεσαι; Προσπαθείς, κάνεις ένα πρώτο βήμα να μειώσεις το πραγματικό έλλειμμα αυτής της χώρας-το ανθρωπιστικό- και πιθανώς έπειτα να καταφέρεις κάτι ουσιαστικό. Δε νοιάζεσαι; Έχεις αυτό.\nΑναρτήθηκε στις 15:46


EgyptAir: Πάνω από τη Τζιά η ΤΕΛΕΥΤΑΙΑ επικοινωνία του... - Star.gr\nΕΛΛΑΔΑ Πέμπτη, 19 Μαΐου 2016, 11:14\nEgyptAir: Πάνω από τη Τζιά η ΤΕΛΕΥΤΑΙΑ επικοινωνία του πιλότου με τους Έλληνες ελεγκτές\nΕλάχιστα λεπτά πριν χαθεί το στίγμα του είχε εξέλθει από τον ελληνικό εναέριο χώρο\nΟι Έλληνες ελεγκτές ήταν αυτοί που ενημέρωσαν τις αιγυπτιακές αρχές για το γεγονός ότι το αεροσκάφος της Egypt Air εξαφανίστηκε από τα ραντάρ, καθώς και ότι μόλις λίγα λεπτά πριν χαθούν τα ίχνη του, βρισκόταν στον ελληνικό εναέριο χώρο. Ειδικότερα, όπως εξηγεί ο Διοικητής Υπηρεσίας Πολιτικής Υπηρεσίας, Κώστας Λιντζεράκος, το στίγμα του χάθηκε 7 μίλια νοτιοανατολικά της Κρήτης, εντός FIR Καϊρου.\n«Το αεροσκάφος εισήλθε εντός του ελληνικού FIR στις 02:55 και εξήλθε στις 03:26. Το κέντρο περιοχής Αθηνών παρακολουθούσε το αεροσκάφος από την ώρα που εισήλθε μέχρι την έξοδό του. Πάνω από τη νήσο Κέα ήρθε σε επικοινωνία με το αεροσκάφος, το οποίο βρισκόταν στα 37.000 πόδια ύψος και είχε ταχύτητα 519 μίλια. Πήρε συντεταγμένες, τις οποίες ακολούθησε και δεν δήλωσε ότι έχει κάποιο πρόβλημα» περιγράφει ο Διοικητής Υπηρεσίας Πολιτικής Υπηρεσίας.\nΟ ίδιος τονίζει ότι δεν υπάρχει καμιά δήλωση του πιλότου και πως «στις καταγραφές που έχουμε δεν υπάρχει σήμα κινδύνου».\n«Όταν ένα αεροσκάφος εξέρχεται από τον ένα εναέριο χώρο στον άλλο, υπάρχει επικοινωνία με τον πιλότο για να δηλωθεί η εναλλαγή συχνότητας. Αυτό που διαπιστώνουμε είναι πως όταν έβγαινε από το FIR το δικό μας, από τις 03:26 που ξεκίνησε η προσπάθεια από τους Έλληνες ελεγκτές, οι ίδιοι δεν μπορούσαν να έρθουν σε επικοινωνία με τον πιλότο. Αυτό τους έκανε να παρακολουθούν το αεροσκάφος μέχρι τη στιγμή που χάθηκε από τα ραντάρ στις 03:29» επισημαίνει ο κ. Λιντζεράκος.\nΔΙΑΒΑΣΤΕ ΑΚΟΜΗ: ΑΝΑΤΡΟΠΗ! Το αεροπλάνο της Egypt Air εξέπεμψε σήμα ΚΙΝΔΥΝΟΥ δύο ώρες μετά την εξαφάνισή του\nΟι ελληνικές Ένοπλες Δυν��μεις συμμετέχουν στις έρευνες για τον εντοπισμό του αεροσκάφους\nΧΑΘΗΚΕ από τα ραντάρ αεροπλάνο της EgyptAir πάνω από τη Μεσόγειο


Σαμουράι | Οι 7 αρετές του Bushido - Αφύπνιση Συνείδησης\nBushido είναι ο κώδικας συμπεριφοράς των Σαμουράι. Σύμφωνα με την παράδοση, οι αρετές του bushido δεν αφορούν μόνο τον στρατιώτη στη μάχη, αλλά και κάθε πολίτη, στον καθημερινό αγώνα του για επιβίωση.\nΑν κάποιος θέλει να ξεχωρίζει από τα ζώα, πρέπει να φέρεται σαν Σαμουράι. Πρέπει να είναι θαρραλέος, γενναιόδωρος, ειλικρινής, πιστός και γεμάτος ανδρισμό, αυτοσεβασμό και αυτοπεποίθηση. Παράλληλα πρέπει να είναι έτοιμος να αυτοθυσιαστεί.\n1. Ακεραιότητα: Να είσαι τολμηρά ειλικρινής όταν συναναστρέφεσαι με ανθρώπους. Να πιστεύεις στη δικαιοσύνη, αλλά μην την περιμένεις από τους άλλους, μόνο από τον εαυτό σου. Ο πραγματικός πολεμιστής οφείλει να λαμβάνει υπ’ όψιν του την ειλικρίνεια, τη δικαιοσύνη και την ακεραιότητα κάθε γνώμης. Οι πολεμιστές αναλαμβάνουν την ευθύνη των αποφάσεών τους.\n2. Σεβασμός: Οι πραγματικοί πολεμιστές δεν έχουν λόγο να είναι σκληροί. Δεν νιώθουν την ανάγκη να αποδείξουν τη δύναμή τους. Οι πολεμιστές δείχνουν ευγένεια, ακόμη και προς τους εχθρούς τους. Χαίρουν σεβασμού, όχι μόνο για τις δεξιότητές τους στη μάχη, αλλά και για τον τρόπο με τον οποίο συναναστρέφονται με άλλους. Η πραγματική δύναμη του πολεμιστή φαίνεται στις δύσκολες στιγμές.\n3. Ηρωικό Θάρρος: Το να κρύβεται κανείς σαν τη χελώνα στο καβούκι του δεν είναι ζωή. Ο πραγματικός πολεμιστής πρέπει να χαρακτηρίζεται από ηρωικό θάρρος. Είναι κάτι πραγματικά επικίνδυνο, που κάνει τη ζωή γεμάτη και υπέροχη. Το ηρωικό θάρρος δεν είναι τυφλό. Είναι έξυπνο και δυνατό.\n4. Τιμή: Οι πολεμιστές έχουν μόνο έναν κριτή της τιμής και του χαρακτήρα τους, τον εαυτό τους. Οι αποφάσεις που παίρνουν και η επιτέλεσή τους, αντανακλούν τον πραγματικό χαρακτήρα τους. Δεν μπορείς να κρυφτείς από τον εαυτό σου.\n5. Συμπόνια: Η εντατική προπόνηση και η σκληρή δουλειά κάνουν τον πολεμιστή γρήγορο και δυνατό. Οι πολεμιστές δεν είναι σαν τους υπόλοιπους ανθρώπους. Αποκτούν δύναμη, την οποία πρέπει να χρησιμοποιήσουν για καλό σκοπό. Έχουν συμπόνια. Βοηθούν τον συνάνθρωπό τους με κάθε ευκαιρία. Αν δεν παρουσιαστεί τέτοια ευκαιρία, κάνουν το παν για να βρουν μια.\n6. Ειλικρίνεια: Όταν ένας πολεμιστής δίνει τον λόγω του ότι θα κάνει κάτι, είναι σαν να το έχει κάνει. Τίποτα δεν θα τον σταματήσει από το να φέρει εις πέρας την αποστολή του. Δεν χρειάζεται να «δώσει τον λόγο του», δεν χρειάζεται να «υποσχεθεί». Όταν λες κάτι είναι σαν να το κάνεις.\n7. Καθήκον και πίστη: Οι πολεμιστές είναι υπεύθυνοι για ότι κάνουν, ότι λένε και τις συνέπειες που αυτά φέρουν. Είναι υπέρμετρα πιστοί σε όσους έχουν αναλάβει να φροντίσουν. Παραμένουν αληθινοί σε κάθε έναν, του οποίου την ευθύνη έχουν αναλάβει.\nΠηγή: the daily Zen\nΜετάφραση-Απόδοση: Ελεάνα Τυραδέλλη\nΑπό το omorfizoi.gr\nΑνθρώπινο κάρμα, ελεύθερη βούληση και απελευθέρωση\nΣώμα και Σύμπαν\nΕμεις επιλέγουμε πως βλέπουμε τους ανθρώπους\nΉμαστε στραμμένοι προς τα έξω\nΕίμαι καλά να λες…\nΓια να πετύχεις το απίθανο


Η Keep Out, η ευρωπαϊκή εταιρεία που σχεδιάζει, αναπτύσσει και κατασκευάζει εργονομικά και ανθεκτικά περιφερειακά για τους απαιτητικούς gamers, παρουσιάζει το R2 mouse pad. Όσο κι αν ακούγεται υπερβολικό, οι επιδόσεις στο "επαγγελματικό" gaming, εξαρτώνται σε μεγάλο ποσοστό από την ταχύτητα και την ακρίβεια των κινήσεων του παίκτη.\nΚάθε κίνηση, κάθε απλή μετατόπιση του mouse έστω και κατά μερικά χιλιοστά, ενδεχομένως να επηρεάσουν θετικά ή αρνητικά το αποτέλεσμα του παιχνιδιού. Επίσης, η απόκριση του mouse στην καθοδήγηση του χρήστη, σχετίζεται άμεσα με τις συνθήκες χρήσης του και τις επιφάνειες επί των οποίων αυτό κινείται. Μια ολισθηρή ή "άγρια" επιφάνεια συμβάλουν στον διαφορετικό βαθμό ολίσθησης του mouse. Το ίδιο σημαντικός παράγοντας είναι και ο βαθμός αντανάκλασης της δέσμης φωτός που εκπέμπει το mouse, η οποία καθορίζει την κίνηση του κέρσορα στην οθόνη. Το Keep Out R2 mouse pad, έχει υφασμάτινη επιφάνεια τελευταίας γενιάς με εντυπωσιακή απεικόνιση. Η επιφάνεια είναι βελτιστοποιημένη για οπτικά και laser ποντίκια, ενώ η άνεση και η εργονομία που προσφέρει θα κάνει τον παίκτη να αισθάνεται απόλυτη άνεση μέσα στο παιχνίδι.